Alejandro Sanz - Wikipedia, entziklopedia askea.\nAlejandro Sanz, benetako izenez Alejandro Sánchez Pizarro (Madril, Espainia, 1968ko abenduaren 18a - ) musikari, musikagile eta abeslari espainiarra da.\nMadril, 1968ko abenduaren 18a (51 urte)\nJaydy Michel (en) (1999 - 2002)\nRaquel Perera (en) (2012ko maiatzaren 26a -\nmusikaria eta egile abeslaria\nLatin Recording Academy Person of the Year (2017)\nLo Nuestro Excellence Award (2013)\nLatin Grammy Award for Album of the Year (2001) : El alma al aire (en)\nLatin Grammy Award for Album of the Year (2002) : MTV Unplugged (en)\nLatin Grammy Award for Album of the Year (2004) : No es lo mismo (en)\nLatin Grammy Award for Record of the Year (2006) : La Tortura (en)\nLatin Grammy Award for Song of the Year (2001)\nLatin Grammy Award for Record of the Year (2001)\nLatin Grammy Award for Song of the Year (2002)\nLatin Grammy Award for Record of the Year (2002)\nLatin Grammy Award for Song of the Year (2004)\nLatin Grammy Award for Record of the Year (2004)\nLatin Grammy Award for Song of the Year (2005)\nLatin Grammy Award for Record of the Year (2005)\nGrammy Award for Best Latin Pop or Urban Album (2008) : El tren de los momentos\nGrammy Award for Best Latin Pop or Urban Album (2004) : No es lo mismo (en)\nGrammy Award for Best Latin Pop or Urban Album (2011) : Paraíso Express (en)\nLatin Grammy Award for Best Male Pop Vocal Album (2001) : El alma al aire (en)\nLatin Grammy Award for Best Male Pop Vocal Album (2004) : No es lo mismo (en)\nLatin Grammy Award for Best Male Pop Vocal Album (2010) : Paraíso Express (en)\nLatin Grammy Award for Best Contemporary Pop Vocal Album (2013) : La música no se toca (en)\nLatin Grammy Award for Best Contemporary Pop Vocal Album (2015) : Sirope (en)\nLatin Grammy Award for Record of the Year (2019) : Mi Persona Favorita (en)\nLatin Grammy Award for Best Pop Song (2019) : Mi Persona Favorita (en)\nGrammy Award for Best Latin Pop or Urban Album (2020) : El Disco (en)\nMaría Pizarro eta Jesús Sánchezen seme txikiena da. Madrilgo Moratalaz auzokoa da. Bere aitak eragin handia izan zuen musikan Alejandrorentzako. Gaztetan, hainbat taldetan parte hartu zuen, baina bere ibilbide musikala ez zen hasi 1980ko hamarkadaren bukaera arte, Los chulos son pa´ cuidarlos diskoarekin eta Alejandro Magno izenarekin, baina ez zuen zorterik izan.\n1991an, Warner diskoetxearekin sinatu eta Viviendo deprisa diskoa atera zuen hamar abestirekin. Horien artean Los dos cogidos de la mano, Pisando fuerte eta Se le apagó la luz abestiak.\n1993an bere bigarren diskoa, Si tu me miras, Londresen grabatu zuen. Miguel Ángel Arenas ekoizleak parte hartu zuen lehen diskoan bezalaxe. Diskoak arrakasta handia izan zuenez, 1994an akustiko berezi bat egin zuen, Viviendo deprisa eta Si tu me miras diskotik bost abesti bana hartuz.\n1995ean, La fuerza del corazón singlearekin beste herrialdeetan ezaguna egin zen eta Alejandro Sanz 3 diskoak 1.800.000 ale saldu zituen.\n1997an Mas diskoarekin, Corazón partío abestiarekin 70 aste egon zen abesti hoberena bezala, munduan 7.300.000 disko salduz.\n1998an Malú abeslariari babesa eman zion eta Aprendiz abestia idatzi zion. Malúk 400.000 kopia saldu zituen.\n2001an, The Corrs taldearekin lan egin zuen Me iré abestia ingelesez grabatzeko (The hardest) eta The Corrs abestiaren One Night gazteleraz grabatzeko (Una noche).\n2003an No es lo mismo atera zuen kalera. 2005ean Shakirarekin lan egin zuen eta arrakasta handia izan zuen. Horregatik, MTV Music Awardsen galaren hasieran abestu zuen.\nWikimedia Commonsen badira fitxategi gehiago, gai hau dutenak: Alejandro Sanz\nAlejandro Sanz en webgune ofiziala


Kaiet Prieto gazte barakaldarra absolbitu dute | HerriKolore\nNire abokatuak deitu berri nau sententzia igorri dutela komentatzeko. Absolbitu egin naute, baina oraindik fiskaltzak errekurritu dezake. Baina lehenengo pausu bat da, borrokatuz gero irabazi daitekeela erakusten duena!\nEskerrik asko guztiei zuen elkartasunagatik eta batez ere Olarieta nire abokatuari, epaiketan egindako defentsa ikaragarriagatik!\nBaina ezin dugu ahaztu adierazpen askatasunaren kontrako ehundaka kasu daudela oraindik. Hemendik besarkada handi bat Juleni, igandean espetxeratua izango dena errotulki batekin pintada bat egiteagatik.


Txapelketen asteburua - - Baleike.eus\nArritxuIribar 2021-05-28 18:00\nErloju kontrako taldekako txapelketak jokatuko dira asteburu honetan Gipuzkoan, bai junior mailan bai kadete mailan.\nEspezialitate exijentea eta oso teknikoa da. Viveros San Anton-Exclusivas Marduk ahalik eta ondoen prestatu da, eta orain, egindako lanaren emaitza jaso behar. Junior mailan boskotea Enaitz Garaik, Aitor Agirrek, Ander Altunak, Kimetz Etxabek eta Heiko Mateosek osatuko dute. 35 kilometroko ibilbidea egin beharko dute. Bizikleta bereziak izango dituzte erabilgarri, Basque txirrindulari taldeak utzitakoak, baina ez da erraza izango podiumen borrokan izatea, maila handiko taldeak baitaude, eta ez baita izango aurkari faltarik.\nKadeteek ere erlojupeko txapelketa izango dute. Laukotea Anuk Gogenolak, Lizar Tolosak, Andde Etxanizek eta Mattin Salegik osatuko dute. Kadeteek 24 kilometroko distantzia egin beharko dute, eta ikusita azterketa garaia dela eta lauentzat lehenengoa aldia izango dela, (iaz ez baitzen txapelketa jokatu), emaitza edozein izanda ere gustura egoteko moduan izango dira, ez baita aukera handirik izan behar bezala prestatzeko.\nLegorretako txapelketen ondoren, igandean ez da atsedenik izango; igande goizean oso lasterketa gogorra izango dute juniorrek Zarautzen, eta kadeteek, berriz, Seguran.\nAurreko asteburuan Anoetan lehiatu ziren juniorrak, eta eguneko ihesaldiak alde egin bazien ere, lasterketa bikaina egin zuten Aitor Agirrek, Kimetz Etxabek, Ander Altunak eta Enaitz Garaik; taldekako sailkapenean hirugarrenak izan ziren. Laurek 40 lehenengoen artean amaitu zuten (lasterketa 103 ziklistak bukatu zuten, eta irteeran 151 izan ziren). Taldeko onenak Aitor Agirre eta Kimetz Etxabe izan ziren, hamazazpigarren eta hemezortzigarren. Postuetan sailkatuta, haiengandik gertu izan zen Ander Altuna, hogeita bigarren, eta hogeita hemeretzigarren sailkatu zen Enaitz Garai. Kadeteak Lizarran aritu ziren, eta Andde Etxaniz, Mattin Salegi eta Anuk Gogenola heldu ziren helmugaraino, lasterketan lan ona egin eta azkeneko Muruko igoeran aurrez egindakoa ordaindu ondoren.\nAitor Oleaga, berriz, paraziklismoko Espainiako txapelketetan izango da asteburuan Euskadiko Selekzioarekin, Madrilen.


Inudeak, artzainak eta kaldereroak – Irunero\nPosted on 2014(e)ko otsailak 21 by Irunero\nKaldereroen konpartsa eta inude eta artzainena Euskal Herriko inauteriarekin lotuta dauden bi ekitaldi dira. Aurten ere kaleak alaituko dituzte, inauteriak bertan ditugula iragarriz.\nKaldereroak otsailaren 22ko arratsaldean aterako dira, eta inude eta artzainak, 23ko goizean.\nXIX. mendearen bukaera aldera Donostiako inauterietako konpartsak garaiko ofizioak errepresentatzen hasi ziren. Gurean, Irungo Atsegiñak kaldereroena antolatzeari ekin zion. Inude eta artzaien konpartsaren ohitura, berriz, galdu zen harik eta elkarteak 75 urte bete zituen arte. “Orduan, 1997an, Eraiki Dantza Taldearekin harremanetan jarri ziren urte hartako inauterietan presta-tzeko. Oso gustura ibili ginen eta, ondorioz, 1999tik aurrera ez dugu huts egin”, azaldu du Koldo Ribera taldekideak.\nGaur egun 150 bat lagunek hartzen dute parte; horietako 80 dantzariak dira, eta besteek antzezpenaren per-tsonaia gisa dihardute. “Prestaketa egiteko bilerak irekiak dira; hau da, edonor jantzi daiteke edozein pertsonaiaz, baldin eta garaiko ezaugarriak jarraitzen baditu”, dio Koldok.\nBatzuk finkoak dira, beharrezkoak direlako antzezpena egiteko: alkatea, apaiza, medikuak eta erizainak, kasu. Urteen joanean, Eraikik bere jantzitegia aberastu du eta hortaz gero eta gehiago laga egiten ditu; baina gainontzekoak norberak lortu behar ditu, irudimenaz lagunduta.\nLore-saltzaile, okin, litxarreri-saltzaile, kale-garbitzaile, moja, dama dotore, baserritar… eta, jakina, inude eta artzain. Aurten ere desfile koloretsuak Irun alaituko du Udal Musika Kontserbatorioko Bandak lagunduta. Koldo Riberaren iritziz, “konpartsa erakargarri egiten duena haur eta gazteen parte-hartzea da, batez ere. Umore puntuak ere asko alaitzen du jaia. Zabaltza plazako errepresentazioa oso gustuko du jendeak”. Bertan, errepresentazioa lau dantzaren bidez egingo da: lehena sarrerakoa da, bigarrenean inudeek umeak alkateari aurkeztu eta bataiatzen dituzte, hirugarrenean umeei txertoa jartzen zaie, ondoren kontradantza dator eta azkenik, fandagoa eta arin-arina. Hi-tzordua, otsailaren 23an, 12:00etan.\nIrungo Atsegiñak 1881ean lehenbizikoz antolatu zuen Hungariako Kaldereroen konpartsa. Harrez geroztik, tarteka atera zuen.\nErregeak, erreginak eta bere bi damek, hartzak, musikariek eta kalderero taldeak osatzen dute tribua. Antzina herriz herri zebiltzan konpontzaileen gisara jantzita, batzuek panderetak darama-tzate, eta besteek zartagin, lapiko, mailu eta antzeko tresnak, kantuen erritmora jotzeko.\nBukaeran, San Juan Harria plazan, ijitoen ezkontza egiten da.\nKantuak Raimundo Sarriegirenak dira. Parte hartzeko entsegua: otsailak, 20, osteguna, 20:00etan, Irungo Atsegiñan.\nPosted in InformazioaTagged artzainak eta kaldereroak, Inudeak


"Egunero bizipoza mantentzeko ohitura hartu dut Mexikon" - Alea.eus\n"Egunero bizipoza mantentzeko ohitura hartu dut Mexikon"\nSaioa Fdz. de Arangiz 2018-04-11 14:01\nMaddalen Gil gasteiztarra Mondragon Mexico unibertsitateko Ingeniaritza Fakultateko zuzendaria da, Mexikon. AleaFMn bere esperientziaren berri eman digu.\n2016ko urtarrilean abiatu zen Maddalen Gil Lopez de la Calle gasteiztarra Mexikoko Queretaro hirira. Geroztik, Mondragon Mexico unibertsitateko Ingeniaritza Fakultatea zuzentzen du. Euskal Herriarekin konparatuz, bertan duten "hezkuntzaren kontzepzio soziala" oso bestelakoa dela azaldu du. "Hezkuntzarekiko duten harremana oso ezberdina da, produktu edo negozio bat bezala ulertzen dute", azaldu Gilek. Hori azaltzeko, adibide bat jarri du: bi milioi biztanle inguru dituen Queretaro bezalako hiri batean 76 unibertsitate daude.\nEmakume izatea ere erronka bat izan dela aitortu du gasteiztarrak, AleaFM irratsaioan, batez ere, "unibertsitateko Ingeniaritza arloko buru den emakume gazte atzerritarra izatea". Baina "pazientzia askorekin" egoerari aurre egin diola esan du, eta "euren aurreiritziak apurtzen saiatu naiz".\nBertan daraman bizimoduari dagokionez, Queretaroko bizi kalitatea "oso ona" dela azaldu du: "Azken urteetan hazkunde handia izan du hiriak, baina hiri txiki baten dinamika mantendu du. Gainera, Mexikoko hiririk seguruenetarikoa da".\nEskaintza kulturala zabala dela gaineratu du Gilek, "kalera irten eta edozein plazatan zerbait ari da gertatzen". Giro horretan klimak asko laguntzen duela aitortu du, baita jendearen gertutasunak ere, "bizipoza" ematen baitiote. "Hemen ikasi dut planak egunero egin behar ditugula, ez gara asteburuaren zain egon behar. Bizipoz hori mantentzeko ohitura hartu dut hemen".\nGasteiztarra agurtu aurretik, momentuz Mexikon geratuko dela esan du, "proiektu honekin jarraitzeko", baina Euskal Herrira "noizbait bueltatuko dela" gaineratu du.


Gazteluak/Jauregiak Marcilla gaztelua Marcilla Tartea 16 Km.\nElizak eta baselizak San Miguel eliza Corella Tartea 22 Km.\nArkeologia aztarnak Arradako Eremua Murillo el Cuende Tartea 24 Km.\nInjinerutza lanak Ebro gaineko Zubia Tudela Tartea 25 Km.\nElizak eta baselizak Andre Maria Magdalenaren Eliza Tudela Tartea 25 Km.\nGazteluak/Jauregiak San Adriango markesaren jauregia Tudela Tartea 25 Km.\nGazteluak/Jauregiak Uharteko Markesaren Jauregia Tudela Tartea 28 Km.\nIntereseko eraikin publikoak Castel Ruiz zentroa Tudela Tartea 28 Km.\nGazteluak/Jauregiak Monreal Dorrea Tudela Tartea 30 Km.\nKatedralak Tuterako katedrala Tudela Tartea 31 Km.\nMonasterioak Fiteroko monasterioa Fitero Tartea 33 Km.\nElizak eta baselizak San Pedro Eliza Olite Tartea 36 Km.


Jolas parkeak: nork hartzen du erantzukizuna? | Consumer\nJolas parkeak: nork hartzen du erantzukizuna?\nErantzukizun zibila dagoela erabakitzen denean, eragindako kaltea oro har kalte-ordain baten bidez konpontzen da.\nIrudia: Xavi Tellada\nJolas-parkeek milioika pertsona hartzen dituzte urtero, familiarekin edo lagunekin emozioez gozatzeko, batzuetan muturrekoak. Erabiltzaile askok adrenalina-deskarga segurua eta kontrolatua izan nahi dute, eta beste batzuek, besterik gabe, beste egun bat leku entretenigarri batean pasatzea. Parkeetako jolas- eta aisialdi-jardueretan parte hartu nahi duten bisitari asko biltzen dituzte egun bakoitzean instalazio horiek. Baina negozio horiek kontrol zorrotzak egiten dituzten arren eta dagokien administrazio-zaintza egin arren, ez dago arriskurik, eta litekeena da bertaratuek lesio arinak edo istripu larriak izatea. Kasu horietan, nor da arduraduna?\nOro har, aisialdiko parkeak eta jolas-parkeak gune seguruak dira, eta aldizkako ikuskapen zorrotzak egiten zaizkie, ezerk huts egiten ez duela egiaztatzeko. Hala ere, berriki egindako txostenek adierazten dute enpresa batzuk ez direla behar bezain arduratsuak parte-hartzaileen babesarekin: jendea eraketetara, sarbide arriskutsuetara edo erabiltzaileei behar bezala eusten ez dieten segurtasun-itxituretara sartzea behar bezala kontrolatzen ez duten langileak dira atzemandako akatsetako batzuk.\nJende asko pilatzen den tokiak direnez, ez dira salbuesten, bakarka bada ere, mota guztietako gorabeherak erregistratzetik. Ohikoenak lesio arinak dira, hainbat arrazoirengatik eragindakoak, hala nola kable aske batekin estropezu egitea edo objektu batekin kolpatzea. Azken batean, egoera horiek jolas-parketik kanpo ere gerta daitezke. Gutxiagotan gertatzen dira, baina ondorio larriagoekin, jolasetako akats mekanikoekin zerikusia duten istripuak. Beste kasu batzuetan, operadoreen axolagabekeriaren ondorioz, ezbeharra gertatzen da, dela arreta galdu delako, dela instalazioaren funtzionamendua ez delako ezagutzen. Halaber, ez dira baztertzen erabiltzailearen eta parkera joandakoen segurtasuna arriskuan jartzen duen zuhurtziagabekeriak eragindako kalteak.\nBestelako gorabeherekin gertatzen den bezala, jolas-parkean ezbehar baten ondorioz lesio arinak, larriak edo heriotzak gertatzen direnean, epaimahaiek erabakiko dute nor izan den erantzulea eta istripuaren ondorioak. Salaketaren ondoren, Justiziak ezartzen du nork izan zuen gertatutakoaren errua eta nori dagokion kalte-ordainen kargu egitea, konpentsazio ekonomiko bat ordaintzea erabakitzen denean.\nKalteak epaimahaiaren aurrean egiaztatzen dira, eta hark erabakitzen du kalte-ordaina ordaindu beharra dagoen eta zenbatekoa finkatzen duen.\nIstripuan erantzukizun zibila eta penala egon daitezke. Biak batera edo bereiz erregistra daitezke. Erantzukizun zibila dagoela erabakitzen denean, eragindako kaltea, oro har, kalte-ordain baten bidez konpontzen da. Kode Zibilaren 1902. artikuluak ezartzen duenez, “egitez edo ez-egitez beste bati kalte egiten badio, erruz edo zabarkeriaz, eragindako kaltea konpontzera behartuta dago”. Zehaztu du enpresa baten jabeak edo zuzendariak, kasu honetan jolas-parkea, langileek beren eginkizunetan egindako kalteen erantzule direla.\nGertakarietan parte hartu duten pertsona guztiak izan daitezke gertatutakoaren erantzule zibilak -hala zegoenean instalazioan akatsik ikusi ez zuten ingeniariak, segurtasun-itxiturak behar bezala zaindu ez zituzten langileak edo instalazio baten funtzionamendu okerra ahalbidetu zuten parkeko jabeak–. Gertakarietan parte hartu ez zuten beste eragile batzuek ere ordain dezakete kalte-ordaina. Hori da erantzukizun zibileko poliza kontratatzen duten aseguru-konpainien kasua.\nBeraz, beharrezkoa da kaltea eragingo duen ekintza edo omisioa. Izan daiteke fisikoa -zauriak, lesioak-, ondarezkoa -objektuak galtzea, belarrien ondoriozko kalte ekonomikoak- eta morala. Elkarrekin edo bakarka gerta daitezke. Kalte horiek epaitegian egiaztatu beharko dira, ebaluatu, kalte-ordaina ordaindu beharra dagoen erabaki eta, hala badagokio, zenbatekoa finkatu ahal izateko.\nBatzuetan, benetako kalteaz gain, ondorioak ere gerta daitezke, istripua izan duenaren etorkizuneko bizitzari eragiten diotenak, eta horiek kontuan hartzen dira ordainketa ezartzean eta eragindako kalteak konpontzean. Erantzukizun zibil hori zehazteko, kaltea eragin duen portaeraren eta kaltearen arteko erlazioa egiaztatu behar du epaimahaiak.\nErantzukizun penal bat ere badago, hirugarren bati kalte-ordain baten bidez eragindako kaltea konpondu nahi ez duena, baizik eta egindako egitateen zehapen izaera duena. Erantzukizun hori pertsonala da eta zigorra egite edo ez-egite bidez kaltea eragin duten pertsonei bakarrik dagokie. Delituaren larritasunaren arabera, askatasuna kentzeko kondena ekar dezake, nahiz eta beste kasu batzuetan isunarekin edo bestelako zigorrekin atera.\nGerta daiteke pertsona batek jasandako kaltea bere arduragabekeriaren ondorio izatea, eta, aurreko kasuetan bezala, epaitegiek erabakiko dute berak edo beste erabiltzaile batzuei eragindako kalteen erruduna den.\nerantzukizun zibil haurrak indemnizaciones-eu oporrak parque atracciones-eu


Xabier Antoñana - Wikipedia, entziklopedia askea.\nViana, 1933ko abuztuaren 11\n2021eko apirilaren 8a (87 urte)\nXabier Antoñana Txasko (Viana, Nafarroa Garaia, 1933ko abuztuaren 11 - 2021eko apirilaren 9a) Frantseseko katedraduna, kazetaria, idazlea eta politikaria izan zen, euskal ideologia abertzale eta ezkertiarrekoa. Euskal Herriko hainbat kazetatan idatzi zuen, Nafarroako Parlamentuko kidea izan zen (1979-1983), eta bere jaioterriko udaleko zinegotzia (1983-1987, 1987-1991 eta 1999-2003). Ezkonduta zegoen, eta lau seme-alaba zituen.\n3 Jarduera literarioa\n4 Kultur eta giza jarduera\nVianan, Nafarroa Garaian, 1933ko abuztuaren 11an jaio zen, senide tradizionalisten artean. Bere aita, Pablo Antoñana Angulo, Vianako maisua izan zen, eta, Bigarren Errepublikaren aldian, CEDAtik gertu kokatzen zen. Bere amak, uste karlista sendoetakoak, ideologia hori transmititu zion; geroago, euskal nazionalismorantz bilakatu zen. Aitak eman zion lehenengo eskola, harik eta Logroñoko Sagasta institutuan batxilergoaren ikasketak hasi arte, non hainbat urte geroago Frantseseko katedra hartuko zuen.\nFrantses hizkuntzaren ikasketak hastea erabaki baino lehen, Zuzenbidea ikasi zuen bi urte, eta Nafarroako Toki-administrazioko idazkariaren titulua lortu zuen; hala ere ez zen inoiz idazkari aritu. 1959an frantseseko ikasketak hasi zituen Sorbona unibertsitatean, Parisen. 1967an, Madrilgo Complutense Unibertsitatean, Filosofia eta Letretako lizentzia erdietsi zuen, Frantses Filologiaren espezialitatea hain zuzen ere. 1967tik 1969ra, gaztelaniako laguntzaile egin zuen lan, Montpellierreko Unibertsitatean (Frantzia). 1970ean, Informazio-zientzietako (Kazetaritza saila) lizentzia lortu zuen, Madrilgo Complutense Unibertsitatean. Sagasta institutuan urtebete bitarteko irakasle aritu ondoren, 1972an Erresuma Batura joateko beharra izan zuen, zeren eta institutuan kontrataturik jarraitzeko eskatzen zioten Mugimendu Nazionalarekiko atxikimenduaren portaera oneko agiria eman ez baitzioten.\n1973ko urtarrilean, Sagasta institutura berriro itzuli zen, irakasle ez numerario gisa. 1978an katedra-agregatuaren behin betiko postua lortu zuen, eta 1990an frantses katedra erdietsi zuen. Bere erretiratze arte, 2003ko abuztuaren 11an, 70 urte zituela, bere irakaskuntza-jarduera institutu horretan gertatu zen.\nBeste alde batetik, 1977tik 2011ra arte, Logroñoko Urrutiko Hezkuntzarako Unibertsitate Nazionalean (UNED) ere irakasle jardun zuen, frantses eskola ematen.\n70ko hamarkadaren hasieran, 10 urte inguruko egonaldiaren ostean Madrilen eta Frantzian, behin betiko itzuli zen bere jaioterrira, Viana, Udalaren ustelkeria administratiboaren aurkako jarduera politikari hasiera emanez. Urte horietan, administrazio frankistaren kontrako oposizioa nabaria zen Vianan, eta nahiko ohikoa zen jendea udal batzarretara igotzea, jakinaraztera Udalak hartzen zituen erabakien aurkako haren iritzia. 1970ko Aste Santuko osoko batzarrean, jendarteko norbaitek alkateari iraindu zion; horregatik, auzokide bat erruztatua izan zen. Batzar aretoan une horretan zeudenetako dozena bat auzokidek, tartean Xabier Antoñanak, beraien burua erruduntzat ere jo zuten, arrazoi berberagatik. Ondorioz, Orden Publikorako Auzitegira (TOP) bidaliak izan ziren, nahiz eta auzirik inoiz ez zuten egin.\nTrantsizioko lehenengo hauteskundeetan, 1979ko apirilaren 3an, Nafarroako Parlamentuko kidea hautatua izan zen, Agrupación Electoral Tierra Estella-tik (AETE), Merindadeetako Hautes Elkarteen artean kokatuta zegoena. Elkarteen bozeramaile izendatu zuten. Legislatura horretan, Xabierren emazteak, Maria Luz Abalos Goikoetxeak, ere herriko bizitza politikoan parte hartu zuen, zinegotzi gisa Vianako Udalean.\n1980an, Antoñanak, beste legebiltzarkide batzuekin batera, gose-greba batean hartu zuen parte, Foru Parlamentuko presidenteordea José Antonio Urbiolaren atxiloketaren aurka protesta egiteko. Greba hasi zenetik egun gutxira, irailaren 11an, Nafarroako ospitalera eraman zuten anbulantzian, medikuaren aginduz: aurreko egunetan zorabioak eta okak pairatu zituen, bere gorpuzkera ahulagatik.\nUrte horretako uztailean ospitalera eraman zuten, bere jarduera politikoaren aurkako herriko batzuek jipoi basatia eman ziotelako. Erasotzaileei etxean egoteko 8 eguneko zigorra ezarri zieten, baita kalte-ordainketa txiki bat ere; hala ere, ez zioten inoiz ordaindu, kaudimengabe agertu zirelako.\n1983an eta 1987an, Vianako Udal zinegotzi hautatu zuten, Unidad Popularretik. 1999 udal hauteskundetara berriro aurkeztu zen, Euskal Herritarroken zerrendan; horretan ere hautatua gertatu zen.\nManuel Irujo eta Telesforo Monzonen adiskide pertsonala izan da, eta biei eskaintzen die bere kazeta-lanik hoberenak . Halaber, beraien doktrina eta ideia politikoen jarraitzailea dela aldarrikatzen du.\nJarduera literarioa[aldatu | aldatu iturburu kodea]\nXabier Antoñanak kazetaritza-ibilbidea hasi zuen 1958an, noizean behin El Pensamiento Navarro egunkarian iritzi-artikuluak argitaratuz; kazeta horrekin kolaboratu zuen 1967ra arte. 1978tik aurrera Egin egunkariko ohiko zutabegilea izan zen. Aldi berean Punto y Hora de Euskal Herria aldizkarian ere artikuluak idazten zituen; hainbat urtetan (1984-1986) behin-behineko zuzendaria izan zen. Egin kazeta itxi zutenean, Gara egunkarian jarraitu zuen idazten. Azken urteetan, Deian eta Nafarroako Diario de Noticiasen ere argitaratzen zituen iritzi-artikuluak.\n1963an Donostia Hiria lehiaketan finalista geratu zen, Los nuevos lázaros (Lazaro berriak) lanarekin.\nBidegaina, relatos de un pueblo (Bidegaina, herri baten kontakizunak ) liburua plazaratu zuen 1981an. 14 kontakizunez osatuta dago, Bidegaina goitizeneko herri batekoak (idazlearen jaioterria, hain zuzen ere). Espainako Gerra Zibilean oinarritzen dira kontaketak, baita beste gertakari politikoetan ere. Betiere, Nafarroako Erriberan gertatzen ziren injustiziak eta jauntxokeria salatzen zituen, bereziki antzinako alkate, guardia zibilak, udal idazkariak eta beste batzuenak, horiek guztiek auzokideen bizitzak kontrolatu nahi zituztelako.\n1983an, El Legaña y otros relatos (Makar eta beste kontakizun batzuk ) idazlana aurkeztu zuen I Nafarroa Sarira, gaztelaniazko eleberri laburren lehiaketara. Lehengo saria esleitu gabe geratu zen, eta bigarrena Miguel Santxez Ortizi eman zioten. Hala ere, epaimahaiak ohorezko aipamena eman zion Xabier Antoñanari idazlan horregatik. Kalitate gehienekoa bazen ere, ezin zioten saririk eman, lehiaketaren baldintzak betetzen ez zituelako.\n1983an, Bilboko Udalak antolatutako Bilbao Hiria Ipuinak kontakizun-lehiaketa irabazi zuen, La esquela (Eskela) kontakizun laburrarekin. Handik gutxira, Gabriel Aresti. izena jarri zioten lehiaketa horri.\nXabier de Antoñanak gaztelaniaz idatzen du.\nKultur eta giza jarduera[aldatu | aldatu iturburu kodea]\nTrantsizioko urteetan eta hurrengoetan, mota guztietako kultur ekitaldi asko bultzatzeko ahaleginean jardun zuen Xabier Antoñanak jaioterrian, baita euskararen hedapena eta irakaskuntza suspertzen ere. Hizkuntza hori ikasi du hainbat urtetan, nahiz eta ez du inoiz menperatzera iritsi.\n70. urteetako hasieran, Ultreya lagunartearen presidentea izan zen. Garai horretan elkarteak bere jarduera ludikoa bideratu zuen, harik eta Sociedad Recreativa, Cultural y Deportiva Ultreya-Berri bihurtu arte. Elkarteak Vianako kultur eta kirol bizitza dinamizatu zuen urte askoan. Denbora gutxian, 60 bazkide izatetik 800 bazkide izatera iragan zen. 1975ko uztailaren 20an, elkarteak erainkin berria inauguratu zuen. Lau solairuko egoitza horrek diskoteka, kafetegia eta gimnasioa zituen, baita ospakizun-aretoa ere; bertan kultur ekitaldi ugari gauzatu ziren Trantsizioan.\n1978an, herriko hainbat auzokidekin batera, Erentzun ikastola sortu zuen. Gaur egun Vianako haur askok bertan ikasten dute, euskara ikasteko hizkuntza izanik. 2007an, Nafarroa Oinez herrian ospatu zela eta, ikastetxearen ibilbidearen hastapena erraztu zuten pertsona guztiei eta sortzaileei omenaldia egin zien Erentzun ikastolak .\n1989an, Antoñana kultur zinegotzia zela, Vianako Udalak Teodosio Goñikoa Saria. izeneko literatura-lehiaketa antolatu zuen. Sariketa hori bertan behera utzi zuten, udalbatza aldatu zenean, hurrengo hauteskundeetan.\n↑ (Gaztelaniaz) Movimiento Nacional\n↑ (Gaztelaniaz) Tribunal de Orden Público (TOP)\n↑ (Gaztelaniaz) El País, 1979ko apirilaren 28\n↑ a b Auñamendi Eusko Entziklopedia\n↑ (Gaztelaniaz) ABC, 1980ko irailaren 10.\n↑ (Gaztelaniaz) El Periódico, 1980ko irailaren 11.\n↑ (Gaztelaniaz) ABC, 1980ko irailaren 11\n↑ (Gaztelaniaz) Diario de Navarra, 1980ko uztailaren 22\n↑ (Gaztelaniaz) Diario de Navarra, 1980ko uztailaren 23 eta 24, 13. orria\n↑ Antología de cuentos ganadores y finalistas de las VI y VII ediciones del concurso Ciudad de San Sebastián, 1965, Editorial Veteres\n↑ Bidegaina, relatos de un pueblo, 1981, I.S.B.N.:84-3000-4969-X\n↑ MATA (1999). Auñamendi Eusko Entziklopedia\n↑ (Gaztelaniaz) El País, 1983ko otsailaren 27\n↑ Cuentos Villa de Bilbao 1980-1989 Bilbao Hiria Ipuinak, 1990, Área de Cultura y Turismo del ayuntamiento de Bilbao, I.S.B.N.: 84-330-0836-6\n↑ Auñamendi Eusko Entziklopedia. Gabriel Aresti kontakizun-lehiaketaren irabazleen zerrenda\n↑ (Gaztelaniaz) Diario de Navarra,1975eko uztailaren 24, 23. orria\nXabier de Antoñana bloga\nOrriaren azken aldaketa: 9 apirila 2021, 17:32.


Kultura-eskubideak martxan jartzeko mintegia\nPasa den otsailaren 1ean eta 2an “Pour une mise en oeuvre des droits culturels. Nature, enjeus et défis” (Kultura-eskubideak martxan jartzeko mintegia: natura, erronkak eta desafioak) izeneko mintegi bat egin zen Genevan, Nazio Batuetako Giza Eskubideen Goi Komisariatuak antolatuta, eta Friburgoko Aniztasuna eta Kultura Eskubideen Behatokiaren laguntzarekin.\nMintegian Farida Shaheed Kultura Eskubideetarako Nazio Batuetako Giza Eskubideen Batzordeko aditu independenteak parte hartu du, eta maila honetako lehen topaketa izan da. Hori dela eta, kultura-eskubideen inguruan munduko aditu entzutetsuak direnen partaidetza izan genuen, hurrengo 3 urteetan Adituaren Agintaldian kontuan hartu beharko diren alderdiak identifikatzen laguntzeko.\nAdituen aurkezpen-saioetan, eta ondorengo eztabaidetan, Mintegiaren helburua kontzeptuak argitzea eta kultura-eskubideak gauzatzeko zehazten diren erronka nagusiei buruz hausnartzea zen.\nJaime Marchán Nazio Batuetako Ekonomia, Gizarte eta Kultura Eskubideen Batzordeko Zuzendariaren presentzia nabarmendu nahi dugu. Bizitza Kulturalean parte hartzeko Eskubideari buruzko Behaketa Orokorraren idazlea da bera; behaketa hori azaroan onartu zen, eta 2009ko abenduan aurkeztu zen Madrilen eta Bilbon, UNESCO Etxearen eskutik.\n“Pour une mise en oeuvre des droits culturels. Nature, enjeux et défis” izeneko mintegi honetan, UNESCO Etxeako Kultura eta Hizkuntzak Programaren arduraduna eta DESC Programaren arduraduna ere izan ziren. UNESCO Etxeak, gainera, Friburgoko Kultura Eskubideen Aniztasunaren Behatokiaren aldeko GKEren Plataformako kide gisa parte hartu zuen, Aditu Independentearen Agintaldian Plataforma horren bidez laguntza emateari buruzko statement bat irakurriz.\nFarida Shaheedek 2010eko ekaineko saioan egingo du Agintaldiari buruzko lehen aurkezpena Giza Eskubideen Batzordearen aurrean.\nInformazio osagarria eta mintegiaren egitaraua\nAditu independientearen izendapena\nFriburgoko Aniztasuna eta Kultur Eskubideen behatokia


Eguraldi txarrari aurre eginez jendetza Aizarnan . diariovasco.com\nEguraldi txarrari aurre eginez jendetza Aizarnan\nSagarzazu anai arrebak, ibilbide gogorra osatu ostean.\nBeñat eta Benantxio mendizaleen omenez antolatu da I. Aizarnako ibilaldi neurtua\n15 noviembre 201609:11\nBeñat- Benantxio ibilaldi neurtua jokatu zen igandean Aizarnako paraje ederrean, eta eguraldiak gehiegi lagundu ez arren mendizaleek ez zuten hutsik egin zita honekin. Lokatsa bidelagun izan eta lainoak paraje ederrak ezkutatu arren, amaieran irribarrea eta nekeak ziren parte hartzaileen argazki, 25 kilometrotako ibilbide luzea osatu ostean. Gero, eguerdian, Aizarnako frontoia txiki gelditu zen bertan elkar arteko bazkarirako bildu zen jendetza medio.\nEmaitza positibo on asko izan ditugu aste honetan, talde nagusiaren beste garaipen garrantzitsua tarteko, goiko postuei hurbiletik begira jarraitzeko balioko diona. Horrela , honek 2-1 irabazi zuen, eta honekin batera garaile suertatu ziren kadete mutilak (4-1) eta infantil mutilak (6-1).


Atuna plantxan sesamoarekin | Consumer\n500 g de Hegalabur gorri fresko solomoa\n30 g de sesamo zuri eta beltz\n50 ml de soja saltsa\n225 g de arroz zuri egosi\nAtun-solomoa garbitu eta zentimetro bateko lodierako xerratan moztu. Ontzi itxi batean eta hozkailuaren barruan, soja saltsarekin marinatu 60 minutuz. Janaria prestatzeko unean, soja-saltsatik xukatu eta alboak sesamoarekin moztu, zentroa enpanatu gabe utziz.\nZartagin ez-itsasgarri batean prestatu oliba-olio pixka batekin, "buelta eta buelta", alboak sukaldatzen doazela ikusi arte, baina zentroa gordinik geratu arte. Zartaginetik atera eta zerbitzatu arroz zuri egosiarekin eta soja-saltsa tanta batzuekin.\nAtuna beratzeko erabili dugun soja-saltsa bera erabil dezakegu, eta zartagin berean berotu, ukitu bero batekin nahikoa irabazten baitu.\nKaloriak 389 19%\nAzukreak 0,4g 0%\nArrain urdina da atuna, gantz saturatugabeetan aberatsa eta zapore handikoa. B3 eta iodo bitamina ugari ditu, batez ere, burdina, proteinak, kaltzioa, potasioa, magnesioa, sodioa, fosforoa eta A, B9, B12, D eta E bitaminak. Sesamoak proteina ugari, gantz poliintsaturatuak eta kaltzioa ditu. Ezaugarri bikaina da, eta era guztietako sukaldaritza-prestakinei gehitu diezaiekegu. Nutrizioaren ikuspegitik, nabarmentzekoak dira E, B1, B3, B6 eta B9 bitaminak eta mineralak, hala nola fosforoa, potasioa, magnesioa eta zinka. Errezeta honek onura handiak dakarzkio organismoari eta oso gomendagarria da.


Leitzako Konpartsako buruhandi berria: Frida Kahlo\nAbuztuaren 4ean aurkeztu zen Leitzako Konpartsako pertsonaia berria jendaurrean eta oso harrera ona izan zuen.\n2019ko Umeen Egunaren txupinazo ordua iristerako, goizeko 10:45erako hain zuzen ere, aurkeztu zen herritarren aurrean eta ustekabean Leitzako Konpartsako kide berri izango den Frida Kahlo buruhandia.\nKonpartsako beste sei buruhandiek egin zioten harrera eta Umeen Eguneko korporazio txikia zein udal ordezkariak ere bertan ziren une berezirako. Ekitaldi xume baina polit horretarako Markalain herriko Aitor Calleja egilea bera ere gerturatu zen.\nArtistak bere web orrian ederki laburbiltzen duen moduan ( https://constructordegigantes.com/cabezudos/kiliki-de-leitza/ ) Frida Kalho mexikar margolari ezaguna izan zen, 1907 eta 1954 urteen arteko bere bizitza eta sufrimentu sakona irudikatu zituena batez ere. Mexikoko arte estilo independiente baten aldeko mugimenduaren parte izan zen, kultura mexikarraren sustraiak eta folklorea oinarri hartu zituena eta bere autoerretratuak nabarmentzekoak dira, besteak beste, gaur egun ere oso ezagun baititugu.\nBaina batez ere emakume independiente eta indartsuen ikur izateagatik aukeratu da bere irudia, aurrerantzean Leitzako jai giroan lekua izan dezan. Aurkezpenean esan zen moduan "emakume honek bere bizian zehar, oso baldintza gogorretan, ausardia handiz borrokatu zuen berdintasunaren alde eta emakumezkoen eskubideen defentsan. Fridak, aipatutako baloreak defenditzen egin zuen lanari omenaldi ttiki izan nahi du irudi honek, gure egunerokoan zein jaietan ere, aintzat har ditzagun jolasean ari garen bitartean".\nOndorioz, guztira 7 buruhandi daude dagoeneko taldean: Ipotxa, Amonazaharra, Kantinflas, Pirata, Groutxo Marx (Gafotas deitua), Abel Barriola eta orain, Frida Kahlo.\nOngietorri Konpartsara eta Leitzako pesta girora Frida!


Capsula eta The Northagirres taldeen boloak, larunbatean, Hell Doradon | El Correo\nZurekinCapsula eta The Northagirres taldeen boloak, larunbatean, Hell Doradon\nCapsula eta The Northagirres taldeen boloak, larunbatean, Hell Doradon\nCapsula talde argentinarra.\nCapsula talde argentinarrak bere azken diskoa aurkeztuko du kontzertuan\nPAUL PICADO Jueves, 24 enero 2019, 15:15\nRocka gustukoa baduzu, larunbatean bi rock-talderen kontzertua izango duzu Hell Doradon: alde batetik, Capsula talde argentinarrak joko du bere disko berria aurkezteko, eta bestetik, The Northagirres talde urretxuarra izango da. Kontzertua 23:00etan hasiko da, baina aretoko ateak ordubete lehenagotik egongo dira zabalik. Sarrerak Interneten (15 euro gehi 1,5 euro kudeaketa-gastuengatik) edo leihatilan bertan eros daitezke (18 euro). Bazkideentzako sarrerak 13 euro balioko du.\nCapsula rock-taldea Buenos Airesen sortu zen 1997. urtean, baina 2002. urteaz geroztik Bilbon kokatu ziren. Hasiera batean gaztelaniaz bakarrik idazten zituzten abestiak, baina geroago ingelesez ere konposatzen hasi ziren. Zenbait talde ezagunekin alderatu dituzte, hala nola The Cramps, X edo The Who taldeekin, izan ere, garaje rocka, rock and rolla, post punk eta noise bateratzen dituzte.\nZuzenean emandako kontzertuengatik nabarmentzen dira, eta Europan, Hego Amerikan, Mexikon eta Estatu Batuetan kontzertuak eman dituzte. Halaber, jaialdi ezagunetan ere parte hartu dute, hala nola Austin Psych Fest, SXSW, Rock Al Parque, BBK Live eta Primavera Sound. Iaz hasi ziren azken diskoa prestatzen, 'Bestiarium' izenekoa, eta martxoan kaleratuko dute. Beste leku batzuetan dagoeneko aurkeztu dute, eta larunbatean Gasteizen txanda izango da.\nThe Northagirres taldea, berriz, Urretxukoa da eta 2012. urtean sortu zen. Abestietan rocka, countrya, bluesa, eta Rhythm&Blues antzematen dira. Taldea esperientzia handiko musikariek osatzen dute, aurretik beste talde batzuetan egon direlako. Lehen diskoa 2014. urtean argitaratu zuten eta handik bi urtetara bigarrena. Azken lana, 'Corte Fino' izenekoa, 2018ko udaberrian kaleratu zuten, beraz, larunbateko kontzertuan haren abestiak ere entzungai izango ditugu. Capsula taldearen kasuan bezala, zuzeneko kontzertuetan nabarmentzen dira.


Hasi dituzte Bulandegiko bidea konpontzeko lanak - Zizurkil - Tolosaldeko ataria\nHasi dituzte Bulandegiko bidea konpontzeko lanak\nJon Miranda Labaien 2016-04-12 11:23\nAurreko astean hastekoak ziren lanak gaur abiatu dira. GI 3610 errepidea berritzeko lanek bi aste iraungo dute.\n08:00etatik 19:00etara egingo dituzte errepidea konpontzeko lanak. Eguraldia dela medio, atzeratu egin dute obrak hasteko data. Joxe Mari Luengo, Zizurkilgo alkatearen esanetan, "egunez egingo dituzte lanak, lurra harrotzen duten makinaria darabiltelako eta gauez zarata handia aterako luketelako".\nAurretik behin behineko adabakiak jarri izan zaizkio errepideari eta oraingo honetan "karretera zatitan moztu eta zoru sendoagoa jarriko da, ze bestela hemendik urtebetera berdin egongo ginateke". Gipuzkoako Foru Aldundiak Zizurkilgo biribilgunetik Adunako bidegurutzerainoko zatian markatuta dauzka okerren dauden zatiak eta hor egingo dituzte konponketa lanak. 800 mila euro aurrekontua du proiektuak.\nEgoera "penagarria" zuen errepideak, Luengoren esanetan. "Trafiko karga handia jasotzen du bide horrek: AHTko obran dabiltzan kamioiak, Zizurkil eta Asteasuko industriagunetako trafikoa eta bizilagunek joan-etorriak. Gipuzkoako Foru Aldundiak ikusi du egoera oso txarrean dagoela errepidea eta zerbait egin beharra zegoela". Euria egiten duenean putzu handiak sortzen direla eta kexa asko aurkeztu dituzte Bulandegiko bizilagunek azken hilabeteetan. "Saihesbidea egitea izango litzateke soluzioa, baina 22 miloi euroko kostua du errepide horrek eta Diputazioak ez du, oraingoz, horrelako lanik egitea aurreikusten". Zorua konpontzeko lanekin batera, abiadura murrizteko neurriak hartu edo ez aztertuko du Gipuzkoako Foru Aldundiak.\nKontuan hartu behar da Zubimusu zubia itxita dagoela eta bertako trafikoa, orain, Bulandegiko errepidetik bideratzen da. Luengoren ustez, "lanerako joan-etorrietan eta bazkaltzeko garaian izango da trafiko gehien. Jende batentzat momentu zailak izango dira. Pentsa dezagun hoberako izango dela eta pazientziarekin pasa ditzagun bi aste hauek".


Datuak gero eta aktibo baliotsuagoa eta estrategikoagoa bihurtzen ari dira arlo askotan; horregatik, hainbat aplikaziotan baliatzen eta inplementatzen dituzten proiektu berritzaileak protagonismoa hartzen ari dira. 5GMETA da automobilgintzaren industriarako datuen potentziala aprobetxatu nahi duten proiektu horien adibide bat. EBk finantzatutako eta Vicomtechek koordinatutako proiektu horrek 5G sarearen funtzioak zabalduko ditu, zerbitzu berritzaileetan integratzen diren datuak emateko eta mugikortasun-aplikazio konektatu eta automatizatuen garapenean laguntzeko.\nMerkaturatu ondoren, 5GMETA plataforma telematiko malgu bat sortzean zentratuko da, automobilek sortutako eta atzemandako datuak automobilgintzako agente tradizional zein berrietara bideratzeko, eta, aldi berean, datuen pribatutasuna, segurtasuna, elkarreragingarritasuna eta jabetza bezalako funtsezko elementuak ondo bermatuta daudela ziurtatuko du. Ondorioz, plataforma ireki horrek produktu eta zerbitzu berritzaileak sustatu, erraztu eta elikatuko ditu mugikortasun autonomoaren industria gero eta handiagoarentzat.\n"5GMETAk automobilgintzaren ekosistema ahaldunduko du, eragile industrialetatik hasi eta hasi berriak diren enpresetaraino, hala nola ETEak eta teknologikoki gorabidean dauden enpresak, automobilek harrapatutako datu elkarreragingarrietarako sarbidea izango dutenak, datuen lizentziak betez. Punta-puntako eskualdeek datuak eskuratzeak zerbitzu garrantzitsuekin lotutako aukera eta negozio-eredu berriak sortuko ditu, non datuen fidagarritasuna eta fakturazioa datu-fluxuaren harpidetzarekin eta kontsumo-bolumenarekin lotutako erantzukizun-panela baten mende egongo diren ", esan zuen Oihana Otaegui Vicomtecheko proiektuaren koordinatzaileak.\nVicomtech, proiektua koordinatzeaz gain, end-to-end IoT plataformaren garapenean zentratuko da, 5Gn oinarrituta, modu autonomoan gidatzeko sentsore eta funtzionalitate berrien garapenari euskarria emateko, zeinak, aldi berean, mugikortasun konektatuko eredu eta zerbitzu berriak bultzatuko baitituzte.\n5GMETA partzuergoak lau herrialdetako 11 bazkide ditu, hiru urteko iraupena eta EBren guztizko finantza-ekarpena 4.667.765 €-koa. Proiektu honek Europar Batasunaren Horizon 2020 ikerketa eta berrikuntza programaren finantzaketa jaso du, 957360 zenbakiaren diru-laguntza hitzarmenaren arabera.


Bilboko portuak itsas-kutsadurari aurre egiteko bere Barruko Itsas Plana probatu du\nALBISTEAK Bilboko portuak itsas-kutsadurari aurre egiteko bere Barruko Itsas Plana probatu du\n30 lagun inguruk parte hartu zuten atzo Portuko Agintaritzak koordinatuta Bilboko Portuko itsas-kutsaduraren aurka eginiko simulakroan.\nKutsaduraren aurkako hesiak zabaltzeko ariketa A4 kaian egin zen, ‘Txurruka II’ atoiontziaren, Amarratzaileen txalupa baten eta Ibaizabalgo atoiontzi baten parte hartzearekin. Bertan probatu ziren istripuzko itsas-kutsaduraren aurkako Barruko Itsas Plana eta eragile ezberdinen arteko koordinazioa.\nBilboko Portua Estatuko portu sisteman buruetakoa da salerosgai arriskutsuek eragindako balizko istripuei emandako erantzun gaitasunean. Gainera, era honetako emergentziei aurre egiteko bitarteko propio gehien dituen gune europarretakoa da, eta simulakroen bitartez probatzen ditu noizbehinkako saioekin.\nPortuko Agintaritzak lau edukiontzi ditu euste-hesiekin, 1.650 metro luze direnak, eta horiei gehitzen zaizkie enpresa industrialen hesiak, gune berberorretan daudenak, Petronorrena esaterako, eta baita Ibaizabal amarratzaileak eta atoiontziak ere.


Bizkaia Talent-ek “Gizonak ere ontzikide” proiektuko manifestuarekin bat egin du, Professional Women’s Network Bilbao elkarteak sustatua | Bizkaia Talent\nBizkaia Talent-ek “Gizonak ere ontzikide” proiektuko manifestuarekin bat egin du, Professional Women’s Network Bilbao elkarteak sustatua\nBizkaia Talentek Professional Women’s Network Bilbao (PWN Bilbao) elkarteak sustaturiko “Gizonak ere ontzikide” ekimenarekin bat egin du, egun enpresetan lidergoaren esparruan dagoen genero-arraila murritz dadin lan egiteko helburuaz. Ekitaldia Bizkaia Talenten bulegoetan egin zen, non erakundearen zuzendari gerenteak, Ivan Jiménezek, manifestua sinatu zuen, Rosa Urtubi PWN Bilbao elkartearen presidentea ondoan zuela.\nManifestuaren xedea da gizonei laguntza eskatzea jendarteko estamentu guztietan generoari dagokionez lidergo orekatua lortzeko.\nUrtubik adierazi zuen erakundeetako gizon eta emakume liderrek modu inklusiboan lan egin behar dutela, eta generoari dagokionez lidergo orekatu horren onurak bilatu. Jiménezek, berriz, nabarmendu zuen lidergo orekatua funtsezkoa dela jendarte berdinzalea lortzeko.\nBizkaia Talentek, manifestua sinatuta, bere egin ditu “Gizonak ere ontzikide” proiektuaren helburuak, eta beraren baitako erakunde eta gizarte-inguruneetan printzipio hauek sustatzeko konpromisoa hartu du:\n1.- Genero aldetik lidergo orekatua sustatzea erabakitze-maila guztietan\nGure erakundeetako helburuetan eta emaitza-kontuetan sartuko dugu eta berdintasun-planak bultzatuko ditugu beharrezko kultura-aldaketarako tresna gisa.\n2.- Berdintasunez lana eta familia bateragarri egitearen eta erantzukidetasunaren aldeko antolaketa-estrategiak garatzea\nHonela, erakundeen printzipioetatik hasita, aukera-berdintasuna, hausnarketa eta kontzientziatzea bultzatuz, lana eta familia berdintasunez bateragarri egiteko, malgutasuna izateko eta denbora kudeatzeko programa zehatzekin.\n3.- Jardunbide hobeak partekatzea\nGauzaturiko dibertsitate-programak eta bere emaitzak beste erakunde batzuekin partekatzea, estrategiak garatzen eta hobetzen lagunduz.\nJarraipen-sistemak sortzea gure aurrerapena neurtzeko; aurkikuntzak partekatzea eta elkarrekin gogoeta egitea ikasteko eta hurrengo urratsak erabakitzeko. Aurrerapen eta lorpen handienak egindako erakundeak ikusgai bihurtzea.\n5.- Lider guztiak, gizon eta emakumeak, aktibatzea\nHau helburu inklusibo bihurtzea, oharkabeko diskriminazioari buruzko elkarrizketak sustatzea pertzepzio-desberdintasunari buruz, eta formakuntza eskaintzea.\n*Manifestua ikusteko klikatu hemen


Eztia ala ozpina - Itsasoan mara-mara\nEztia ala ozpina\nItsasoan mara-mara | 2020-10-18 20:33\n“Aizue, mesedez, aldatu nazazue, pardela zikina daukat. Aspaldi ez da inor etorri…enfermera etorriko zela 2 orduro esan zioten anaiari, bai, nik argi entzun nuen…baina badira gutxienez…zenbat ordu pasa dira, jaten eman didatenetik, afaria izango zen, *A bocados* ikusten nengoen, a ze paradoxa, ezin jan eta sukaldatzen ikustea, baina telebista piztu didatenetik ez didate kanalez ere aldatu. Ilundu du eta telebista ez didate itzali, eta jadanik amaitu da gaueko pelikula ere…eta ez da inor azaldu. Atseginak eta gozoak dira atentzioan... daudenetan. Eztula datorkit, flemak eta ezin ditut atera, eztarrira igo zait lehen jandakoa, batidoa edo batek daki zer den ematen didatena, tripara zuzenean tutu batetik, ez dakit zein zapore duen, ahotik ezin baitut ezer jan, edo hori diote, nik gustora edango nuke ura… edo ardoa.\nEta ohean nago etzanda, ez didate altxatu ere egin, eta errefluxua daukat, ematen didaten batidoa, janaria deitu badaiteke ere, goraka datorkit halegia. Eta ahoan pika pika egiten dit mingainak, hortzetako eskuila eta ahoko likidoekin garbitzen zidan lehengo erresidentzian semeak, hark bai ondo… baina hemen ez didate inoiz garbitu, eta gero eta gehiago pikatzen dit, ezin dut ahoko minarekin… anaiari entzun nion medikuari argi esaten… baina begiratu ere ez dit egiten enfermerak… badator, hara!\nFamiliakoak faltan botatzen ditut…haien konpania behar dut, bakarrik nago. Bidekonferentziaz ikusten ditut eta negargura sartzen zait…ezin direla etorri esaten didate…zergaitik baina? Pandemia dagoela eta etxean daudela, konfinatuta? zer da hori, kartzelan bezala? ez dira bada gezurretan ariko…zergaitik ez dira etortzen, lehen egunero zetozen bezala…baina ondokoei ere ez diete bisitarik egiten…akaso hau ez da erresidentzia…lekuz aldatu nindutenetik, martxoa zela badakit, ez da inor ageri, akaso hau erreklusio zentru bat da…eta ez ditut gehiago ikusiko…beraiek ni hona ekartzea erabaki ote dute? Ta ez badatoz…nork joko dio txirrina enfermerari?\nKaka eginda nagoela konturatu da, eskerrak, baina nik jada dena daukat minzor, aluan ere azkura haundia ematen dit…ezin dit entzun, nik bera bai, baina nik soilik galderei erantzun niezaioke begiekin…baina ez dit galdetu ea ahoan min daukadan, ez eta azkurarik dudan… eta ezin dut eskua mugitu ezer adierazteko… geldirik dago nire gorputza eta nire burmuinak pil pilean…egidazu galdera mesedez! Pardela aldatu, telebista itzali du eta badoa…noiz arte?”\n2020-10-20 09:17 #1


Jolastu geugaz! txokoko laugarren zozketa, abian! - Busturialdeko Hitza : Busturialdeko Hitza\nJolastu geugaz! txokoko laugarren zozketa, abian!\nParte-hartzaileen artean Baserritik Gernikara sareko ekoizleen produktuekin osatutako otzara bat zozkatuko da\nZozketan parte hartzeko galdera erraz bat erantzun behar da. Maiatzaren 13ko 12:00ak arte parte hartu daiteke. Baserritik Gernikara-ren produktuen otzara izango da saria.\nLea-Artibai, Mutriku eta Busturialdeko Hitzak sortutako Jolastu geugaz! txokoaren 4. zozketa dugu hau. Gaurtik [apirilak 30] maiatzaren 13ko 12:00ak arte parte hartu ahal da zozketan. Parte hartzaileek galdera bat erantzun beharko dute, eta erantzun zuzena ematen duten guztien artean Baserritik Gernikara sareko ekoizleen produktuekin osatutako otzara bat zozkatuko da. Saria ez da nolanahi aukeratu. Izan ere, eskualdeotako ekoizleen produktuak balioan jarriz, sasoian sasoikoa eta bertokoa jatearen alde egin nahi izan du HITZAk.\nSaridunaren izena maiatzaren 14an argitaratuko da, egunkarian eta Interneten.\nParte hartzeko, SAKATU HEMEN! (galdera erantzun eta inprimakia bete ondoren sakatu BIDALI botoia).


Alex Txikon: 'Antartika lako paraje ederragorik ez da munduan' - bizkaie.biz\nAlex Txikon: 'Antartika lako paraje ederragorik ez da munduan'\nKoldo Isusi Zuazo\t2019-12-20 08:15 Kirola\nAntartikan Drake Pasabidea itsasontziz igaro, eskiakaz ibilbideak egin, sekula inor ibili ez dan lekuetan ibili eta bide barriak zabaltzen eta natureagaz gozetan ibili ostean, urtarrilaren 7an etxera buetau eta pare bat egun deskantsetan egon ostean, Ama Dablam eta Everest neguan igotea ditu helburu Alex Txikonek.\nEnergiaren Euskal Erakundea izango da Alex Txikonen espedizinoen energia barriztagarrien babeslea. EEEk laguntzinoa eskainiko dau hogei eguzki-plaka jarriz Himalaiarako sarbidean bizi diran hainbat familiaren eskura. Eguzki-plakak instalauko ditue, bai espedizinoaren lehen zatian (Antartika), bai Everest (8.848 m) mendiko kanpamentu nagusietan be.\nHimalaiara joan baino lehen, Antartikako peninsulan ibilbide barriak esploretako espedizinoan parte hartzen dago eta 2020ko urtarrilean Nepalera joango da, han Ama Dablam (6.812 m) eta Everesteko tontorrak zapaltzeko amesagaz.\nKontuak kontu, dagoeneko Stanley portuan dagoz Txikon eta lagunak, Malvina Ugarteetan. Itsasontzia atondu eta laster hasiko da benetako abenturea.\nAurten K2 saiatu ondoren, Alex Txikon Everesteko tontorrera heltzeko amesagaz doa aurten, 2017 eta 2018an saiakerak egin zituan baina Alexen eretxiz neguko Everest eta K2ko expedizinoetan asko ikasi dogu eta hirugarren saikerarako baikor gagoz.\n1.- Azken ordukoa da beste espedizinokide bat batu jatzuela. Nor da?\nHego Pazifikotik albiste onak bai; Ramón Portilla, madrildarrra, Al filo de lo Imposible programa ospetsuko aintzindaria, Ama Dablamera geugaz dator. Oso pozik nago, persona ona dalako eta asko erakutsiko deuskulako mendiari eta biziteari buruz. Ez nekian, baina, aurreko espedizino batean tontorretik 100 metrora geratu zan. Espedizinoari buruz galdetu eta deitu eustanean, zas! argi ikusi eta goazen, Ramon, etorri! esan neutson. Orain badakit pausu guztietan gozauko dogula alkarregaz.\nZazpi kontinentetako tontor altuenetera igoten lehengo espainiarra izan zan. Lau zortzimilako igon ditu, beste hirutan saiatu da, baina batez be, munduko mendirik ederrenen bildumea egitea izan da bere helburu.\n2.- Hegazkinean makinatxu bat ordu egin ostean, zelako harrerea izan dozue?\nUpealakoa. Maripaul, orain 25 urte dituan pilotoak, ugarte artean hegazkin txiki bategaz joan-etorriak eginez lan egiten dau eta ezagutu nebanean 12 urte edo izango zituan; orain, barriz, malkoei eutsi ezinik ibili naz; neska txiki bat zan azken aldiz ikusi nebanean eta gaur zurtz eginda geratu naz. Ez dago momentu ahaztezinak konpartidu zenduzan personakaz barriro alkartzearen parekorik.\nGanerakoan, Santiago de Txilerako hegazkina hartu, Rio Gallegosera eta gero Punta Arenasera eta Mount Pleasanten (Malvinas Ugarteetan) gagoz dagoeneko, handik Drake Pasabidea zeharkatzeko zain.\nPinguino partidea be ikusi dogu Falkland Islands-eko paraje bakartiotan, harrigarria da gizakion bildurrik ez izatea. Bular beilegikoak, papuak eta Magallanesekoak dagoz nahastean, sano ikusgarria da eta ehunka dira inguruan daukaguzanak.\n3.- Non zagozie orain?\n1000 km egin ondoren Melchior artxipelagora heldu gara paisaje zoragarria erakusten deuskun eguraldi zoragarriagaz. Zazpi egun honeetako nabegazinoa beste batzuk baino gogorragoa izan da: haize boladak 50 korapilokoak eta ur lohi ilunagaz. Ypake II bere Ezekiel kapitainaren eta bere lehen ofiziala Santiren eskutik heldu da espedizino egun batzuk biziteko Antartikako lurretan.\nAurreko egunetan, hegoalderuntz itsasoratu ginan martitzenean, 60 oin luze eta 4 metroko zabalerea dauen belaontzian. Ahal dan neurrian belaz nabegetan goaz Ezequiel Sundblad eta bere seamearen gidaritzapean. Ozeano iluna hotz dago lau gradu inguruan eta sarritan izurde eta albatroak bidelagun, 6 bat korapiloko batezbesteko abiaduran egiten dogu aurrera.\nLehenego egunak nahiko bareak izan arren hiru eta lau metro bitarteko olatuak hasi ziranean agertu dira lehenengo zorabioak. Hornos Lurmuturra zeharkatzen, Drake-n pasabidean sartu gara, hau da ozeano Barearen eta Atlantikoaren arteko hegoaldeko pasabidean. Mundu osoko marinelek ondo ezagutzen daben itsasoa bere indarrragaitik. Hegoaldeko Shetland ugarteak eta kontinentea banatzen dauen itsasoko eremuan sartu gara, Hoces Itsasoa deitutako pasabide honek Francisco de Hoces itsagizonaren izena hartu dau, Sir Francis Drake berak baino hirurogei urte lehenago topau ebalako.\n4.- Nondik nora sortu jatzu Antartikara joateko gogoa?\n2006an egon nintzan bertan eta maiteminduta bueltau nintzan, Antartika lako paraje ederragorik ez da munduan, basatia da baina ederra, fauna aldetik pizti pilo bat dago, naturaz gozetea da helburua. Eguenean, 12an hartuko dogu hegazkina eta ezustekorik ezean, urtarrilaren 7an hona heldu eta 9an Nepalerako hegazkinean sartuko gara. Ama Dablam munduko mendirik ederrenetakoan saiakeratxua egitea da asmoa eta gero Everest aldera joko dogu, ia zer egiteko kapaz garen ze han be ibiliak gara birritan, ia orain amesa betetn dogun. Antartikan, barriz, hamar bat lagun izango gara eta hango magiaz gozetea da asmoa, eskiak daroaguz eta bide barriak deskubridutea eta ahal dala tontortxuren bat zapaltzea be ez dogu baztertzen.\nBeste alde batetik, Euskal Herritik Nepalera bidea, 13.000 km eta 12 herrialde, lur orotarikoan egiten dagoz orain Félix, Íñigo, Paki eta Iker eta asmoa da espedizinorako materiala eroan eta bidean giza laguntzinoa eskaintzea; han batuko batuko gara danok. Etxetik urten aurretik ez neban galdu gura aukerea Suku eta etxekoak agurtuteko, bide batez ospatu dogu merezidutako saria Bulgariako Bansko Nazinoarteko Mendiko Zinema Festibalean irabazitako saria, Pumori mendiaren alabak dokumentalagaitik. Zorionak Iban Gonzalez eta gainerakoak; aprobetxau dogu Sukun nebeari Nepalerarte petatetxu bat eroateko. Aupa Aizarna!!! Ta aupa Suku!!!\n5.- Antartikan zeintzuk izango dira helburuak?\nJuanra Madariaga eta biok mendiko eskiak erabiliko doguz trabesietarako eta mendi tontortxuen inguruetara hurreratzeko, eskaladaren bat edo beste be ez dogu baztertzen. Asmoa da Decepcion Ugarteko kanaletatik ibili eta ahal dala igoeren bat egitea.\nMendiko jarduerak, bide barriak zabaldu, esplorazinoa eta holakoak aurreikusi doguz. Itsasoko bideari be bildurra daukotsagu ze Drake Pasabidea oso gogorra da eta Itsas Barea, Atlantikoa eta Shetland Ugarteetan Antartikoa batzen dira puntu horretan eta haize boladak eta itsasoa hasarre badagoz, kontuz. Eskaladeari jagokonez be baldintzak ez dira onenak izango, higadura handia dago han eta orain joan edo bihar hatxak sano aldatuta topau zeinkez.\n6.- Ama Dablam eta Everest izango dira urtarrilerako helburuak. K2 ahaztu dozu?\nSekula ez dot ahaztuko. Birritan ekinaldiak egin ostean, hirugarren bat be etorriko da seguru. Baina han ez dago bromarik. Aurreko saioetan, Nanga Parbateko erreskate lanak eta errusiarrakaz izandako gorabeherak tarteko, giroa baretzea da onena. Mendia konsumidutea ez jaku interesetan, milaka mendi dagoz sano ederrak eta horreetan ez da espedizino komertzialik eta izaten. Horretan ibiliko gara gustora. Aurten mendizale gogorrak, eskarmentu handikoak doaz K2ra, Denis Urubko eta Adam Bielecki esaterako; suberterik onena opa deutsegu.\nGanerakoan, Everest, munduko altuena eta neguan, oxigeno barik... Ez da erronka makala, alemaniar gazte bategaz bat eginda ia goraino heltzerik dogun baina geureari begituta ez besteek egiten dabenari erreparau barik.\nKirol jarduereari jagokonez, Ama Dablanerako saiakeran izango gara Ramón Portilla, Oscar Cardo, Jonatan García (honeek Txikonegaz batera Everesten saiakerea egingo dabe) Sergio Pérez, Francisco Miguel Fernández, Alejandro Albacete, David Javega, Jesús Morales, José Manuel Zapata, Francisco Hurtado, Pasang Sherpa eta Chhepal Sherpa azken bi horreek nepaldarrak.\nBien bitartean, kotxez Nepalerantz doaz Félix Criado eta Íñigo Gutiérrez eta horreek be saiatuko dira tontorra zapaltzen. Azken orduan jakin dogu Iker Mediavilla eta Paqui Visedoren laguntzinoagaz doazen eskalatzaileak Bulgaria eta Turkia arteko mugan doazela. Ezustekorik ezean, gaur helduko dira Turkiara.\n7.- Antartikatik bueltan, etxean pare bat egun egin ostean, urtarrilaren 9an hartuko dozue hegazkina Nepalen abentureari ekiteko. Zeintzuk dira asmoak?\nNepalen Felix Criado eta Íñigo Gutierrazegaz batuko gara; horreek gu Antartikan gagozan bitartean, Espainiatik Kathmanduraino joango dira autoz tarteka marteka, herri batzuetan giza laguntzinoa eskaintzeko. Alkarregaz Lukla herritik Ama Dablameko Kanpamenturaino joango gara, lurreko mendirik ederrenetakoa eta neguan erronka handia. Tarte horretan, AMIAB alkarteko mendizale ezinduen talde bategaz joango gara. Hamaika persona edo izango gara Ama Dablameko igoeran, eta horrek berezko balioa izateaz gan, prestaketa fisiko eta mental eta aklimatazino legez balioko deusku Everest mendiaren igoeran. Oinarri kanpamentua Ama Dablam mendiaren parean dago, Khumbu haraneko hasieran, taldearen logistika eta mobimentua azkartuko dauena. Everesterako, Oscar Cardogaz eta Jonatan Garciagaz bat egingo dot baita Chhiji Nurbu Sherpa, Pechhumbe Sherpa eta Tenjen Sherpa nepaldarrakaz be.\nMendian gora egiteaz gan, espedizinoak azterketa topografikoak eta meteorologikoak egingo ditu dronak erabiliz. Gainera, argazkigintza analogikoan espezializautako Diego Martinez argazkilariak dokumentauko dau Euskal Herrian egingo diran erakusketetarako eta liburu bat egiteko.\n8.- Neguan Himalaiako tontorrak zapaltzea ez da bromea...\nOso gitxi dira egun neguan K2 lako tontorrera heltzeko gaitasuna dabenak. Holako espedizinoetan diruak agintzen dauen arren, norberak ez badau alde fisikoa eta mentala jagoten, akabo.\n9.- Energiaren Euskal Erakundea da zure espedizinoetako energia barriztagarrien babeslea. Zein da asmoa?\nBai eta oso eskertuta nago. Hogei eguzki-plaka jarriko ditue Himalaiarako sarbidean bizi diran hainbat familiaren eskura. Eguzki-plakak instalauko dira, bai espedizinoaren lehen zatian (Antartika), bai Everesteko kanpamentu nagusietan. Ahal dan neurrian baina gure halburua beti da alkartasuna eta laguntzinoa eskaintzea.\n2. Alex Txikon | Ikusi handiago | Argazki originala\n3. Alex Txikon eta 25 urteko Maripaul | Ikusi handiago | Argazki originala\n4. 12 urteko Maripaul | Ikusi handiago | Argazki originala\n13. Ramón Portilla | Ikusi handiago | Argazki originala\n15. Alex Txikon eta Juanra Madariaga | Ikusi handiago | Argazki originala


Magna Gurpeak Bartzelona liderra aurkari - Guaixe.eus\nMagna Gurpeak Bartzelona liderra aurkari\nGuaixe Sakanako Astekaria 2017-04-13 09:58 Kirola Irurtzun\nIgandean, 17:00etan, Bartzelonan\nAsteburu honetan ez da lehen mailako areto futbol ligako partidarik jokatu, Eurokoparako sailkatzeko torneoa jokatu baitute selekzioek Polonian. Magna Gurpeako Rafa Usin aritu da Espainiarekin. Dani Saldise irurtzundarra ere aritzekoa zen baina ezin izan du, erresonantzia batean ezkerreko izterreko soleoan zuntz-haustura duela ikusi baitzuten. Ordutik, lesiotik osatzen dabil irurtzundarra.\nSailkapen orokorrean Bartzelona da lehen mailako ligako liderra (67 puntu). Magna Gurpea Xota seigarrena da (45 puntu), zazpigarrena den Peñiscolarekin puntutara berdinduta. Asteburu honetan ligako 28. jardunaldia jokatuko da. Hain zuzen ere Bartzelona liderra izango du aurkari Magna Gurpeak, apirilaren 16an, igandean, 17:00etan, Bartzelonan.\nErrege Kopako finalerako sarreren salmenta\nMagna Gurpea Xotak eta El Pozo Murciak maiatzaren 6an jokatuko dute Errege Kopako finala, 20:15ean, Guadalajaran (Eurosport). Sarrerak 10 eurotan jarriko dira salgai eta Magna Gurpeak eta Jaenek apirilaren 21ean Anaitasunan jokatuko duten partidan erosi ahalko dira. Hortik aurrera, apirilaren 24tik maiatzaren 4ra erosi ahalko dira, klubeko egoitzean.\nOlias laugarrena Kawasaki Z Cup txapelketan\nHiru puntu oso garrantzitsu Osasuna Magnarendako\nOsasuna Magna Errege kopatik kanpo\nOsasuna Magnaren lehendabiziko porrota\nOsasuna Magnak penalti zalantzagarri bati esker berdindu zuen Aspilen kontrako derbian\nOsasuna Magna Errege Kopako final laurdenetara\nErrege Kopa: Osasuna Magnak Palencia izango du aurkari\nLehen mailako ligan bigarrena da Osasuna Magna


Aholkularitza - Arç Cooperativa\nAholkularitza\tjamgo_admin\t2021-07-20T14:11:03+00:00\nEkonomia sozial eta solidariorako eta energia berriztagarrietarako aseguru-programen kudeaketan dugun esperientziak eta espezializazioak aholkularitza-zerbitzuak eskaintzeko aukera ematen digu\nAseguru-merkatura transferitutako arriskuen kudeaketaren, berme aseguratuen eta kostu ekonomikoaren arteko konbinaziorik onena izatera dago zerbitzua zuzenduta. Programa egindako jarduerara egokitzen den zehazteko azterketa. Honako hauen berrikusketa:\nKapital aseguratuaren zehazte-irizpideak, kalte-ordainen mugak eta frankiziak.\nArç-ek honako hauek uztartzen dituen zerbitzua eskaintzen du: finantzatu beharreko proiektuaren berrikusketa orokorra, kontratuen azterketa, Project Finance proiektura egokitutako arriskuen identifikazioa, azterketa eta balorazioa, eta aseguru-programen proposamena edo egiaztapena.\nArç-eko espezialistok aseguru-polizak egokiak diren egiaztatzen dugu, gero etiko eta solidario gisa ziurta daitezen.\nAseguru etikoen alorrean dugun esperientziari esker, ekonomia sozialerako eta solidariorako aseguruen merkatuan orientazio egokia eskaintzeko gomendioak, diagnostikoak, optimizazioa eta balorazioak eskain diezazkizukegu.


85 eta 84 urterekin, egunero mendira - Goierriko Hitza : Goierriko Hitza\nInazio Iraeta eta Mari Karmen Sarasua senar-emazte urretxuarrak mendizaletasun eta bizipoz eredu dira. 85 eta 84 urterekin egunero mendira joaten dira eta beraien adinkideei ariketa fisikoa egiteari ez uzteko gomendatzen diete.\nIraetak 37 urte eman zituen Ayma enpresan lanean. Duela 23 urte hartu zuen erretiroa. Sarasuak bere familiaren Toki Alai tabernan lan egin zuen. Taberna hau Gernikako Arbola plazan zegoen, Goierri elkartearen azpian. Ondoren, Orbegozo enpresaren ekonomatoan lan egin zuen, ezkondu ziren arte. Tabernan ezagutu zuten elkar, 21 eta 19 urterekin.\nBeti izan dira mendizaleak. Batez ere, Sarasua. «Bi alaba ditugu. 30 bat urte nituenean, alabak ikastolara bidali ondoren, Irimora joaten nintzen eta Zazpi Puntak egiten nituen. Ia egunero». Mendian asko ibilitakoa da. «Behin, sanjoanetako bederatziurrenaren ondoren, lagun batekin Elosuraino joan nintzen. Ondoren, Zazpi Puntak egin genituen. 11:00etarako etxean geunden!».\nAsteburuan senarrarekin eta alabekin joaten zen. «Mendi askotan egon gara: Anboto, Urbia, Aizkorri, Degurixa, Kurutzebarri, Txindoki… Balerdi mendiko oso oroitzapen txarra dut. Egun haizetsu batean joan ginen eta larri ibili nintzen. Ez naiz itzuli». Euskal Herritik kanpo ere ibili dira. «Duela lau urte Ordesan egon ginen. Ehiztarien bidea egin genuen. Bista ikusgarria da, baina jaitsiera arriskutsu samarra».\nAlabei zaletasuna transmititu zieten eta bilobak ere mendizaleak dira. «Denoi gustatzen zaigu ibiltzea. Alabetako bat Bartzelonan bizi da eta etortzen denean mendira joaten gara».\nSamiñora, Izazpira, Irimora… joaten dira. «Egunero joaten gara mendira. Baita euria egiten duenean ere». Inaziok euria egiten duenean ez zaiola mendira joatea gustatzen dio, baina Mari Karmenek oso gutxitan kale egiten duela gogoratzen du. «Atzo Meakan egon ginen, San Kristobalera askotan joaten gara eta handik Leturiondora jaisten gara, Osinalde baserri aldera ere sarritan joaten gara… 8-10 kilometro egiten ditugu. Udan gehiago egiten ditut. Arratsaldean berriro ateratzen naiz eta beste lau kilometro egiten ditut», dio Mari Karmenek.\nMendiak bizia ematen diela gehitu du. «Kalean ezin naiz asko egon. Hainbeste txorakeria entzuten dira… Hori bai, noizean behin lagunekin kafe bat hartzea gustatzen zait». Senarrak ez direla taberna zaleak gehitu du.\nGehien gustatzen zaien mendia Urbia da. «Duela urtebete egon ginen azkenekoz. Senarrak hurrengoan Aizkorrira igo behar garela esan zuen, baina nik agur Aizkorri erantzun nion. Burua bere tokian eduki behar da. Kontuz ibili behar da. Bizitzan etapa ezberdinak daude eta norberak zein etapatan dagoen jakitea oso garrantzitsua da. Dagoeneko ezin ditugu lehen egiten genituen gauza batzuk egin, baina oso pozik bizi gara. Zorionekoak gara».\nIraetari perretxiko bila joatea ere asko gustatzen zaio eta Sarasua Goiargiko eta Urretxuko parrokiako abesbatzako kidea izan zen. «Senarrak apur bat gelditzeko esaten zidan, ni ikuste hutsarekin nekatu egiten zela. Aktiboa naiz. Beti denetara heldu banaiz, oso antolatua naizelako da. Antolaketari eta aktiboa izateari garrantzi handia ematen diogu biok».\nIraetak bere emazteari fundamentua familiaren tabernan lan egin zuenetik datorkiola dio. «14 urterekin jada barraren ardura zuen. Izan ere, aitak kanpoan lan egiten zuen eta amak tabernako sukaldean. Larunbat arratsaldetan eta igandetan, taberna beteta egoten zen».\nBidaiariak ere bai\nGogor lan egin zuten, baina erretiroa hartu ondoren mendian nahi bezainbeste ibiltzeko eta bidaiatzeko aukera eduki dute. Europako herrialde gehienetan egon dira: Finlandiaraino heldu dira. Amerikari dagokionez, Mexikon, Amerikako Estatu Batuetan eta Kanadan egon dira.\nDabilen harriari ez zaiola goroldiorik lotzen esaten dute eta bikote honi ez zaio ez goroldiorik lotuko… «Garai batean ez zen batere ohikoa emakume bat ia egunero mendira joatea. Niri mesede egiten zidan, ordea. Egun emakume asko joaten dira egunero paseatzera eta asko pozten naiz», amaitu du Sarasuak.


Blues eta jazz doinuak astegoienean - bizkaie.biz\nBlues eta jazz doinuak astegoienean\nBizkaie! 2017-07-11 10:29 Musikea\nDatorren eguenean hasiko dira Getxok eta Hondarribiak urtero antolatzen dituen jaialdiak. Gasteizko Jazzaldiari, barriz, gaur emongo deutsie hasierea.\nJazz-agaz jazoten dan legez, blues-ak be zale ugari batzen ditu urtero. Euskal Herrian garagarrilean egiten ditue musika mueta honetako jaialdi nagusiak, Hondarribian eta Getxon, hain zuzen be; herri bietan, datorren eguenean, hilaren 13an emongo deutsie hasierea aurtengo edizinoei.\nGetxon, Priscilla Band-ek eta Fridoniak estrainauko dabe jaialdia Algortako Biotz Alai Abesbatzaren plazan, arrastiko 20:00etan. Hurrengo egunean, barikuan, gaueko 21:00etan, William Bell Band-en txandea izango da. Zapatuan, Bizkaiko herrian ospatuko dan jaialdiaren azkeneko egunean, Music Maker Foundation taldea igongo da oholtzara amaierea behar dan legez emoteko, zuzeneko hau be gaueko 21:00etan ihasiko da.\nHorrezaz gan, Algortako Geltokia eta San Nikolas plazetan be kontzertuak izango dira.\nBeste aLde batetik, Hondarribiko Blues Jaialdiak lau eguneko egitaraua atondu dau, eguenetik domekara artekoa. Lehenengo egunean, hiru izango dira taularatuko diran musika taldeak Benta eszenatokian: Belceblues, Zac Harmon eta Stars From The Commitments. Barikuan, barriz, Star Blues eta Kenny Neal izango dira, besteak beste, agertoki berean. Zapatuan, hilaren 15ean, White Towels Blues Band, JW-Jones & Charlie Baty eta The JBs James Brown Original Band taldeek joko dabe.\nDomekan, aitatu legez, Hondarribiko jaialdiko azken eguna izango da eta bertan, Headline Blues Band eta The Black Snakes bandak izango dira, besteak beste.\nGasteizko Jazzaldia gaur hasiko da eta zapatura arte luzatuko da. Bertan, emonaldi bereziena Ruben Bladesen agur birearen lehenengo kontzertua izango da: Hilaren 15ean, zapatuan, izango da musikariaren zuzeneko hau.


Lekittoko misterioak (II) – ZERESANA\nLekittoko misterioak (II)\nAurreko astian aurreratu neban moduan, Lekittora sartu orduko ikusten dan fenomeno bati buruz datuak eta informaziñoia pilatu dotez azkan egunetan. Guk jakin ez arren, fenomeno horren parte gara aspalditik, eta badaezpada, egunero gogorarazten deuskue herri sarreretako kartelek. Bai, horretxen inguruan nabil; akabo sekretuak, kanpora tabuak, heldu da garaija iñor esatera ausartzen ez dan berbia esateko… cittaslow.\nBaten batek komunerako lelengo osteria ein dau dagoeneko. Artikulo honek mito asko hondoratzeko balijoko dau eta kontu ilun asko agerijan itxi. Egilia bera be arriskuan dago momentu honetatik aurrera.\nBaina guazen harira. Herrira sartzen dan edonork, “Lekeitio” diñon kartelagaz batera, duda existentzialak sortzen dabezen beste letrero bat ikusten dau, cittaslow dakarrena. Bardin da Karraspijotik, Ipazterretik edo Oletatik bazatoz. Han dao bera, geuri arpeira zer garien esaten, zelako herrijan bixi garien esaten.\nGaur egungo bixi erritmuaren aurrian 90. hamarkadako amaieran Italian sortu zan mugimendua adierazten dau berbiak (slow city modura ezagunaua, hiri motela edo geldua, Euskaltzaindiak hobetsitako itzulpen arauen arabera). Slow mugimeduaren barruan sortutako korronte bat da, gizakijen jardueria moteldu eta denporia kontrola nahi dabena, munduan zeozelako oreka bat lortzeko. Sekta bat, labur esanda.\n2007an heldu zan slow city dalakua Espainiar estatura eta Lekitto urte horretako urrian sartu zan ofizialki zerrendara. Esan leike pionerua ixan zala horretan be (kuriosua, bi artikulu bi misterio ezberdinen inguruan, ta bijetan suerta dira Lekitto ta pionerua esaldi bardinian). 2008an, Estatuko Cittaslow Herrien Sarea osatu zan.\n6 dira Espainiako slow city-en sareko zerrenda luzia osatzen daben herrijak, zein baino zein ospetsuaguak: Begur, Bigastro, Pals, Rubielos de Mora, Mungia ta Lekitto; beraz, bi euskaldunak. Palafrugell-ek oin dala gitxi itxi dau saria. Galera garrantzitsua, dudarik barik.\nEz nau ukatuko inorek zerrendia irakurri ta ikaria emoten ez dabenik. Begur, Bigastro eta antzeko ixenen artian Lekitto irakurtziak hotzikarak sortzen ditxuz; Mungiak be bai. Neure doluminik sentiduenak mungiatar danari.\nEta, orduan, danok galdetzen gazoena da; ze kristo eitxen dau Lekittok holako friki kuadrillien artian? Ze onura eskeintzen ditxu cittaslow bat ixatiak? Behin sartu ta gero, urten leike?\nEz da erreza erantzuten. Are gatxago kontuan eukitxa 3 urte pasau gaozela slow city bat ixaten eta ni oingoxe astian entera nazela, ariñao ezer “berezirik” sentidu barik. Baten batek gomendatu eban modura, web orrialde bat dago mugimendua eta bere filosofija azaltzen dabezena. Bertan, cittaslow bat ixateko baldintzak aipatzen dira. Ez naz bakotxa komentaten hasiko, barreguriak ez eustan idazten itxiko. Esango neuke baldintza horrek ez betetia ixan biharko litzatekela baldintzia, Lekitto barruan eoteko behintzat.\nHori bai, cittaslow-ak ezin hobeto konpontzen dira alkarren artian, batez be, alkatiak. Hori demostraten daben dokumento grafikuak topa al ixan doraz. Holan jakin al ixan dot, Bigastro edo Rubielos de Mora moduko lekuetan goi-bilerak egin ixan dabezela. Zirkulo horretan, gure alkatien sinpatijak gainontzeko herrijak kautiba ebazala komentaten da. Ez dakit horreaitxik, edo besterik barik, tokaten dalako, baina http://www.cittaslow.es orrialdien arabera “momentu honetan” Lekitton dagoz prestatzen hurrengo bileria. Orrialdien eguneraketa eskasa ikusitxa, ezin da jakin “momentu honetan” dagoeneko pasa bada ta ez bagara entera, edo laster mundu mailan ezagunak dirazen alkate horrek gure herrijan ikusteko ohoria eukiko badogu benetan.\nLuze ta zabal idatzi leike gai honen inguruan. Nik ez dakit sekta baten parte edo munduen norabidia aldatuko daben mugimendu baten partaide bagara. Baina, dudiak berak, ikaria emoten nau. Igual urte batzuk barru artikulu hau idatzi ixanaz damutuko naz, cittaslow mugimendua mundu osuan zabaltzen danian, Azkunak Bilbo bertan sartzia erabaki ta gero (ezinbesteko baldintzia aurrekua beteteko). Orduan, beste artikulu bat idatzikot parkatu eskatzen. Ordurarte, ez naz slow sentitzen, ez nago lasaiago, ez naz bixi trankilago. Lekittok ikaria emoten dau, ala ez?\nEgilea zeresanalekittoArgitaratze-data 2011/01/25 Kategoriak Kategori gabea\n8 erantzun “Lekittoko misterioak (II)” sarreran\nBigastro txo jaja\nUdaleko web orrialdian be, cittaslow-ko ikurra herrijen izena baino handiagoa dan leku zoragarria. Etorri eta ezagutu (seuru han be uda honetan lekittarren bat ibiliko dala).\nBa, irakurri dot web orrialdia ta berez balore aldetik ta egokija iruditzen jat, naturarekiko errespetua adierazten dau, birziklapenian, etxien kontruzino masibua ez dau onartzen, tradizinoi desberdinak mantentzien alde dao…Baina pentsaten hasitxa, jaujatxua da ze justo Cazalisen politikia guztiz kontrakua da.\nOrduan, zelan osti onartu dabe Lekitto sare honetan?Seguru ez daukola jarraipenik, ze gauza serijua ixango bazan ez ben onartuko.\nGuzti honek usain eskasa dauko, kaka usaina, ze gixon honek slow citin filosofijen kontrako jarreria euki dau.\nIgual, turistak erakartzeko beste trikimailu bat da…gehijao ez mesedez!\ntxantxulluak beti baltzian ordaintzen dira;)\nCazalisek Lekitton baño denpora geijao pasaten dau edonun. Ganera arpeija emon barik hor dabil Lekitto edonun sartzen eskutuan. Cittaslow mugimendua da puta mierda handi bat, Lekittok ganera eztau beteten olako ezer. Beste behin be, Cazalis, ridikulua etxen… ta txarrena da hurrengo urtian be jentiak PNV -ri botakotzola (espero ezetz baña… ikusi eztabena nai baño itsu handijaorik ez dao)\nTxo Bilbo ezin leike ixan 50.000 bizilagunetik behera euki bihar ditxuz sartzeko-ta.\nHoba UEMAtik ezpaben atara Lekitto. En pin… Hiletxu batzuk baino ez jakez gelditzen eta ondo aprobetxatia daukela.\nAzkunak nahi dabena eitten dau gero!\nkontuz! LaSextako entrebistadoriak ezagutzen ez badabe be (SLQH programakuak) “tipo peligrosua” da eta!\nLekitto mundu mailako elitia osatzen daben herrijen pare kokatu dau alkatiak eta zuek, hippie putak, kejia bakarrik daukazue!\nAurrekoa Previous post: Lekitto Bixirik Asanbalada\nHurrengoa Next post: Urtarrilak 27, Greba Orokorra


Cadizko inauteriak hartuko du Errenteria : Oarsoaldeko Hitza\nCadizko inauteriak hartuko du Errenteria\nCadizko VII Inauteri Jaialdia egingo dute igandean Niessen Auditorioan. Sarrerak salgai daude 15 euroan Lekuona Fabrikan eta online.\nChirigotek hartuko dute Niessen kulturgunea igandean\nCadizko VII Inauteri Jaialdia egingo dute igandean Niessen Auditorioan. Sarrerak salgai daude 15 euroan Lekuona Fabrikan eta online. Bi orduko iraupena izango du jaialdiak eta Beti Prest Dantza Taldeak antolatu du.\nLo siento Patxi no todo el mundo puede ser de Euskadi eta Daddy Cadi chirigotek hartuko dute parte jaialdian.


Scsi konektorea, Scsi gizonezko konektorea, Scsi emakumea konektorea, SCSI konektoreak I / O konektoreak, Psi Scsi lokailuak, Scsi berunezko erdiko fabrikatzaileak eta hornitzaileak Txinan\ndeskribapena:Scsi konektorea,Erdi Pitch Scsi konektoreak,Scsi Lead Half Pitch gizona,SCSI (SAS) konektoreak,Scsi emakumezkoen konektorea,SCSI konektoreak I / O konektoreak\nHome > Produktuak > SCSI konektoreen seriea\nSCSI konektoreen seriea produktuen kategoriak, Txinatik Scsi konektorea , Erdi Pitch Scsi konektoreak hornitzaile / fabrikako fabrikatzaile espezializatuak gara , Scsi Lead Half Pitch gizona I + G produktuen kalitate handiko produktuak eta fabrikazioa, salmenta osteko zerbitzu ezin hobea eta laguntza teknikoa ditugu. Aurreratu zure lankidetza!\n1.27mm Serie Pin 68P Plug Zinta Kableko Kablea Harremanetarako orain\n1.27mm Serie 50P Kablearen hargailua Soldadurako Zinta Harremanetarako orain\n1.27mm Series 50PCable Errezeta soldadura moldatutako zinta Harremanetarako orain\n1.27mm Serie 36P Kablearen hargailua Soldadurako Zinta Harremanetarako orain\n1.27mm Series 26P Kablearen hargailuaren konektorea Harremanetarako orain\n1.27mm Series 20P Kablearen hargailuaren konektorea Harremanetarako orain\n1.27mm serieko errezeta zuzen plastiko mota osoa Harremanetarako orain\n1.27mm Series Errezeta eskuin angeluarekin plastikozko mota osoa Harremanetarako orain\nPlastika mota osoa 1.27mm seriea Harremanetarako orain\n1.27mm Serie Babestutako Backshell Jantziak 100P Harremanetarako orain\n1.27mm Serie Babestutako Bizkarraldeko shell 100P Harremanetarako orain\n1.27mm Serie Babestutako Atzeko Kitsak 100P irteera angeluarekin Harremanetarako orain\n1.27mm Serie Babestutako Bizkarreko osagarriak Kit 68P Harremanetarako orain\n1.27mm Serie Babestutako Atzeko Kitsak 68P Irteera Zuzena Harremanetarako orain\n1.27mm Serie Babestutako Atzeko Kitsak 68P irteera angeluarra Harremanetarako orain\n1.27mm Serie 36PHood Irteera Zuzeneko Zatiketa Mota Harremanetarako orain\n1,27mm Serie 50P Kaputxea Irteera Zuzeneko Zatiketa Mota Harremanetarako orain\n1,27mm 26P Kaputxoa Irteera Zuzeneko Zatiketa Mota Harremanetarako orain\n1.0mm Serieko 52P Champ Receptcales goiburu pilatuak Harremanetarako orain\n1.0mm Serie 26P Errezeten goiburuak Harremanetarako orain\n0,8mm serieko NP hargailuen goiburuak Harremanetarako orain\n0,8mm Series 136P Champ pilatutako hargailuen goiburuak Harremanetarako orain\n0.8mm serieko 68P PCB kliprako Harremanetarako orain\n1.00mm Series 27P Plug Connector Solder Type Harremanetarako orain\n1.27mm Serie 50P Soldadurarekin Harremanetarako orain\n1.27mm Series 36P Hood Line Irteera Zuzeneko Zatiketa Harremanetarako orain\n1.27mm Series 26P Hood Line Irteera Zuzeneko Zatiketa Harremanetarako orain\n1.27mm Series 20P Hood Line Irteera Zuzeneko Zatiketa Harremanetarako orain\n1.27mm Series 14P Hood Strait Irteera Zatiketa Harremanetarako orain\n1.27mm Serie NP hargailuen goiburuak angelu zuzenarekin Harremanetarako orain\n1.27mm seriea 100P hargailuen goiburuak angelu zuzenarekin Harremanetarako orain\n1.27mm serieko 100P serieko goiburuak angelu zuzena jaso Harremanetarako orain\n1.27mm Serieko 68P Errezetazko goiburuak angelu angelua Harremanetarako orain\n1.27mm Series 68P Errezeta goiburuak angelu zuzena Harremanetarako orain\n1.27mm Series 68P Errezetazko goiburuak angelu zuzenarekin Harremanetarako orain\n1.27mm serieko NP errezeten goiburuak Harremanetarako orain\n1.27mm Serieko 100P errezeten goiburuak Taula blokeoarekin Harremanetarako orain\n1.27mm Serieko 68P Errezetazko goiburuak bertikalak Harremanetarako orain\n0,8mm Serie ezkutatuta 26P kable plug konektore soldadura Harremanetarako orain\nA Small Computer System Interface (SCSI) konektorea, [scuzzy "konektorea gisa ere pounced, fisikoki konektatu eta ordenagailuak eta gailu periferiko artean datuak transferitzeko erabiltzen da.\nSCSI ordenagailu sistemaren interfaze txikia da, ordenagailu eta gailu adimendunen artean (disko gogorra, disketea, unitate optikoa, inprimagailua, eskanerra, eta abar) sistemaren interfazea lortzeko erabiltzen den prozesadore estandar independentea da. Interfaze unibertsaleko estandar adimentsua da, periferiko mota ezberdinekin komunikatzeko funtzioa duena. SCSIk ASPIren software interfaze estandarra (SCSI programazio interfazea) erabiltzen du gidaria ordenagailuan instalatutako SCSI egokitzailearekin komunikatzeko. SCSI interfazea abiadura handiko datuak transmisio teknologian erabiltzen da minikomputagailuetan. SCSI interfazeak abantaila ugari ditu, besteak beste, aplikazio-aukera zabala, multiataza, banda zabalera, CPUaren erabilera baxua eta entxufatze beroa.\nSCSI konektore mota eta interfazeak\nCentronics 50 pin konektorea : Centronics 50 pin konektorea behin SCSI konektore erabiliena izan zen. Kanpoko konektorea bakarrik, Centronics SCSI-1 konektorea da, portu paraleloko inprimagailu bati atxikitzen zaion Centronics kablearen antzekoa. Centronics 50 pin kablea gizonezkoen eta emakumezkoen estiloetan dator eta genero aldagaiak eta kable bihurgailuak eskuragarri daude. SCSI gailu zaharretan eta kanpoko unitateen itxituretan erabiltzen den arren, interfaze hau ez da gehiago erabiltzen, abiadura motela eta kablearen luzera laburrak direla eta.\nDentsitate handiko 50 pin pin konektorea: Dentsitate handiko 50 pin konektorea eskanerretan eta Jaz diskoetan erabiltzen da. SCSI konektore ohikoenetako bat da eta normalean SCSI-2 gailuak konektatzeko erabiltzen da. Kablearen mutur biak 50 pin gizonezkoak izan ohi dira, eta ostalariaren egokitzailearen eta kanpoko gailuen entxufeak 50 pin emakumezkoak dira.\nDB 25 pin konektorea: DB 25 pin edo D Sub 25 gehien erabiltzen den konektorea da. Konektagailu hau inprimagailu paraleloetan eta serialean erabil daiteke eskuragarri dauden beste gailu askotan. Kablearen mutur biak 25 pin gizonezkoak dira normalean eta ostalariaren egokitzailearen eta kanpoko gailuen entxufeak 25 pin emakumezkoak dira. Kable hori ia beti kanpoko konektorea da.\nOharra: DB-25 SCSI kableak ez dira bateragarriak eta ez dira serie edo inprimagailu kable gisa erabili behar; serieko kableak eta inprimagailuko kableak ez dira erabili behar edo DB-25 SCSI egokitzaileei erantsi behar. SCSI ostalariaren egokitzailea edo plaka laburra laburtu ditzakezu kable okerra erabiliz. Kableak markatzea da hori ekiditeko modurik onena.\nIDC50 konektorea: IDC50 barneko SCSI konektore ohikoena da. IDE barruko zinta kable estandarraren antzekoa da. IDC50 SCSI kablea nabarmen zabalagoa da eta IDE zinta kablea; izan ere, normalean erabiltzen den barne kable estandarrik zabalena da. SCSI-2 10MBps barneko SCSI kable estandarra da. Behe-muturreko kable askok bi edo hiru konektore baino ez dituzte, gailu bat edo bi kableari atxikitzea ahalbidetuz. Zazpi gailuko kableak eskuragarri daude, nahiz eta askotan garestiak izan eta kasu handia behar duten, kableak lauzpabost metro luze izan daitezkeelako.\nDentsitate handiko 68 pin pin konektore: Dentsitate handiko 68 pin konektorea SCSI-3 ostalariaren egokitzaile eta periferikoentzako aukeratutako SCSI konektorea da. Badago barne zinta kablearen bertsioa, IDC50 konektorearen oso antzekoa. Behe-muturreko kable askok bi edo hiru konektore baino ez dituzte, gailu bat edo bi kableari atxikitzea ahalbidetuz. Zazpi gailuko kableak eskuragarri daude, nahiz eta askotan oso garestiak izan eta kasu handia eskatzen dutenak, kableak hiru metro gehiago edo gehiago izan baitezakete. Kanpoko kablearen mutur biak 68 pin gizonezkoak dira normalean eta ostalariaren egokitzailearen eta kanpoko gailuen entxufeak 68 pin pin emakumezkoak dira.\nSCA 80 pin Mikro-Zentroko konektorea: S CA konektore bakarraren eranskina da, disko-unitateko konektore mota bat, kableen konexio-pinak eta datuen kableak biltzen dituena. SCA konektore batek 80 pin pin eta entxufe erabiltzen ditu periferikoak konektatzeko. Konektagailu honek potentzia, datu kanala eta IDaren konfigurazioa konbinatzen ditu instalazio eta kentze azkarrerako. SCA lokailuak normalean SCSI disko gogorrekin soilik aurkitzen dira. SCA interfazea konexio estandarra emateko sistemak konexio estandarra erabiltzeko diseinatu zen. SCAk SCSI disko gogorrak aldatzea errazten du SCSI kable tradizionalekin, entxufeekin eta entxufeekin baino. Egokitzaile batek SCA unitateak SCSI itxitura estandarretan sartzeko aukera ematen du.\nSCSI SFF 8482 : Saltzaile batzuek "4x barne" ere deitzen dute. SATA moduko faktore berdina duen konektorea da "Sump" tekla hau SAS berariaz teklarazteko. (SATA unitateak SAS kontrolagailuetan sar daitezke, baina SAS unitateek ez dute SATA kontrolagailu batekin funtzionatuko; horregatik, konektorearen gako kolpearen beharra dago.) Izenak dioen bezala, barrutik erabili behar da, hau da, barrutik ordenagailuaren kasua.\nSCSI SFF 8484 : "32 pin" edo "MultiLane" ere deitzen zaio. Normalean dentsitate handiko konektorea da plaka, kontroladore edo atzeko planoan bertan sartzeko. Mutur batean konektore hau duten kableek normalean beste lau SFF 8482 konektore dituzte.\nSerial Atached SCSI SFF 8470: Saltzaile batzuek "4x kanpo" ere deitzen diote. Hau SFF 8484 bertsioa da, hau da, kanpoko unitateekin (hau da, ez dago kasuetan) erabil daiteke.\nScsi konektorea Erdi Pitch Scsi konektoreak Scsi Lead Half Pitch gizona SCSI (SAS) konektoreak Scsi emakumezkoen konektorea SCSI konektoreak I / O konektoreak Pci konektorea Fci konektoreak


Demokrazian sakonduz, eraikiz | EA - Eusko Alkartasuna\nHasiera » Giza Eskubideak » Demokrazian sakonduz, eraikiz\nDemokrazian sakonduz, eraikiz\nArgitaratua honek egina: Prentsa Bulegoa data Ira 1, 2002 honetan: Giza Eskubideak\nOnintza Lasa (EAko komunikazio arduraduna)\nAlderdien legea egitasmo zenetik, baita iragan astelehenera arte ere, Eusko Alkartasunan honen aurkako jarrera garbia mantendu eta defendatu dugu. Lege honen onarpenak ikuspegi demokratiko batetik, giza eskubideekiko defentsan atzerapauso itzela suposatzen duela esan dugu, eta honela defendatu dugu. Azken batean, pentsatzeko askatasuna murrizten duelako, ideiak ilegalizatzen direlako, gobernuan daudenekin bat egiten ez bada bederen.\nInolako oinarririk gabe sorturikoa izan da, ad hoc sorturiko legea, berme juridikorik gabekoa, gobernuko alderdiko PP eta jarraitzaile txintxo duen PSOEren estrategian beste pieza baten gisan. Tresna juridikoak egon badaude bai terrorismoa jarraitzeko, bai eta alderdiak arautzeko ere, baina heuren neurriko legea atera dute, aurreko guztiari muzin eginez.\nEntzun izan dugu lege honen beharraz indarkeriarekin bukatzeko. Baina, haatik, lege honekin ez da ezer erdiesten gatazkaren irtenbidean, eta alderantziz egoera okerragotze aldera doa, giroa lasaitu ordez, krispazioa sortuz. Orain artean, ondorio argi bakarra dago: Batasunaren alde bozka ematen duten milaka eta milaka pertsonek ez dute hauteskundeetan beren hautua egiteko aukera edukiko. Beren eskubide hori ukatua ikusiko dute.\nUda guztian zehar, lege honen inguruko argibide guztiak eman dizkigute PPren gobernutik. Botere betearazleak, legegileak eta baita botere judizialak izango duten jarreraren berri ere eman digute. Demokrazian onartezina, inondik inora! Botereen arteko injerentzia itzela erakutsi izan da, lotsarik gabe. Are gehiago, botere judizialari zentzu bateko erantzuna exijitu izan zaio Aznarren ahotik. Demokraziako hitz potoloak erabiliz eskubideen urraketak eman dira ,lege hau tarteko, horretarako hiru botereak bateratuz, eta laugarrena ere, komunikabideena, kontrolpean edukiaz. Forma guztiak galdu dira, eta aspaldidanik, PPko gobernuan dauden errejimenaren garaikideen familiartekoen itzala sumatu izan bada ere, oraingoan disimulorik gabe eraman dute aurrera, PPren benetako sena ateraz, bere benetako izatea erakutsiz.\nEusko Alkartasunan argi izan dugu, oraingoan ere, bere jarrerak irmo defendatuko dituela, inoren mehatxuak kontutan hartu gabe. Guk politika, gure printzipioetan oinarrituta egiten dugulako, guztion oinarrizko eskubideetatik abiatuta, bizitzeko pertsona orok duen eskubidetik eta beste eskubide guztietatik pasaz. Egin beza norberak, PPtik hasi eta beste guztiek, bere ibilbide politikoaren irakurketa.\nHori dela eta, eskubideekiko urraketa itzela gertatzen dela ulertuz aurkako jarrera aurkezten dugu lege honen aurrean. Bai lege berari dagokionean, eta ondorio lojikoz, baita bere aplikazioan ere. Azken finean, ezer onik lortuko al da lege honekin? Oraindik argudioak entzuteke gaude. Lege honek zer erdietsiko duen entzuteke gaude. Ez da argudio seriorik eman.\nBitartean, Garzonek ere bere agerraldia egin du eta dagoeneko oso zalantzakoa den Zigor Kodeko artikulu bat erabiliz, era prebentiboan Batasuna alderdiaren ekintza guztiak, egoitzak, eta abar legez kanpo utzi ditu. Alderdien legea aplikatuz gero, luzeago joko zukeen emaitza berbera lortu da, denbora gutxiagoan. Bitxia gero Espainian botereen arteko banaketaz duten kontzeptua!\nEusko Alkartasunak Batasunari kritika politikoa egin diezaioke. Erantzukizun politikoa eska diezaioke. Baina, guzti hori atal politikoari dagokion zerbait da, eta politikaren jokuan sartzen da. Horregatik esaten diogu ETAren morroi gisa jokatzeari utz diezaiola. Azken finean ETA baita, inor baino lehen Batasunari bere ekintza politikoa, era autonomoan aurrera eramaten oztopo gehien jartzen diona.\nBaina hori esanda, politikaren joku arauetan, elkarrizketan, ideia ezberdinekiko errespetuan sinesten dugunontzat, ezin daiteke ideia ezberdinak izateagatik alderdi bat desagertarazi. Hori jokabide diktatorial batetik gertuago dago, jokaera demokratiko batetik baino. Herri honetan, gatazkari irtenbide bat bilatu behar diogu eta ez gure arteko liskarretan erori.\nEuskal gizarteak behin eta berriro esan du azken urteotan bere helburua zein den, bakea eta normalizazio politikoa, alegia.Norberaren eskubide eta askatasun guztiak errespetatuak izan daitezela, bizitzatik hasi eta bere herriaren etorkizuna erabakitzeko duen eskubidea ere tarteko delarik. Hau da, autodeterminazio eskubidea onartua izan dadila.\nEta guzti honetarako, Eusko Alkartasunaren aburuz, politika bideak soilik dira baliogarri. Hartu berri diren neurri hauen atzean argi geratzen da Espainiako gobernuak ez duela herri honetako gatazka politikoa onartzen, ezta onartzeko borondaterik ere. Beraz, ez dio benetako arazoari errotik heltzen eta ondorioz hartzen dituen neurriak desegokiak izanik, egoera okertu besterik ez dute lortzen.\nEta ez gaude politikook arazoak sortzeko, irtenbideak bilatzeko baino.\nEusko Alkartasunan argi daukagu Euskal Herria eraiki nahi badugu, alderdi eta eragile sozial guztiak garela beharrezko. Horregatik, ezin da bide politikorik itxi, azken batean demokraziaren elementuak murrizten bait dira. Eta herri honek behar duena demokrazia da: elkarrizketa, errespetua, pertsona guztiok pentsatzeko eta ideiak adierazteko eskubide eta askatasuna, pertsona guztion eskubide indibidual eta kolektibotik abiatuta, irtenbide paketsu eta demokratiko bat denontzat. Salbuespenik gabe.


Ziberfeminismoaren eta motibazioaren gaineko ikastaro bana, Arrasateko Emakumeen Txokoaren eskutik - Arrasate - Goiena.eus\nZiberfeminismoaren eta motibazioaren gaineko ikastaro bana, Arrasateko Emakumeen Txokoaren eskutik\nXabier Santxez 2015-10-15 13:09\nIlusioa mantenduz, motibatu eta Ziberfeminismoa 2.0 dira Arrasateko Emakumeen Txokotik antolatu diren bi ikastaroak. Urrian hasiko dira biak, baina azaroan barrena luzatuko dira.\nIlusioa mantenduz, motibatu ikastaroan motibatzeko era eta ideia desberdinak ezagutu eta praktikara eramateko aukera zabaltzen da. Automotibazioan eta besteen motibazioan eragiteko tresnak eskaintzeko helburuarekin. Tailer hauek, asteazkenetan emango dira, 5 saiotan. Urriaren 28an, azaroaren 4an, 11an eta 18an, eta abenduaren 2an. Nerea Redondo Otamendi izango da irakaslea eta 18:00etatik 20:00ak arte emango dira ikastaroak. Klaseak euskaraz dira eta matrikulatzeko 12-15 euro ordaindu beharko dira.\nZiberfeminismoa 2.0 tailerrean, Interneten erabileran emakumeen eta gizonen artean ematen diren desberdintasunak, emakumeen kontra ezartzen ari diren indarkeria mota berriak eta Internet eta sare sozialek jabekuntzarako eta antolaketarako eskaintzen duten aukerak aztertuko dira. Susana Manzanedo Aketxe da ikastaroko gidaria. Urriaren 31n eta azaroaren 7an 10:00etatik 14:00etara emango dira klaseak. Tailer hau ere euskara hutsean izango da eta 15-17 euroko prezioa izango du matrikulatzeak.\nIzena emateko epea zabalik dago. Astelehenetik eguenera, 10:30etatik 13:30ak bitartean, eta 15:30etatik, 18:30etara. Eguakitzean berriz, 10:00etatik 14:00etara. Emakumeen Txokotik ohartzen dute ikastaroetan parte hartzeko haurtzaindegi zerbitzua jarriko dela, aldez aurretik abisatu ezkero.